ЎзА - Шахматчиларимиз муносиб тақдирланди\n05.12.2018 19:33 Чоп этиш версияси\nШахматчиларимиз муносиб тақдирланди\nТуркияда дунёнинг 39 мамлакатидан 46 жамоа иштирок этган Жаҳон ўсмирлар олимпиадасида шахматчиларимиз Россия, Хитой, Ҳиндистон, Эрон, Украина, Венгрия, Польша ва Молдова каби мамлакатларнинг кучли терма жамоаларини мағлубиятга учратди. Фақат АҚШ терма жамоасига кичик ҳисобда имкониятни бой берди, якунда 9 имкониятдан 8 очко жамғариб, олимпиада ғолибига айланди.\nМазкур мусобақада халқаро тоифадаги спорт устаси Нодирбек Ёқуббоев 9 имкониятдан 8 очко жамғариб, ўз тахтасида олтин медалга сазовор бўлди. Халқаро тоифадаги спорт устаси Шамсиддин Воҳидов эса 8 имкониятдан 7,5 очко жамғариб, тўртинчи тахтада олтин медални қўлга киритди.\nШу муносабат билан ўзбек шахмат мактабини кўкларга кўтарган умидли спортчиларимизни тақдирлашга бағишланган анжуман ўтказилди.\nЎзбекистон шахмат федерацияси мутасадди раҳбарлари, турли вазирлик ва идора вакиллари ҳамда оммавий ахборот воситалари ходимлари иштирок этган тадбирда истеъдодли шахматчиларимиз мусобақадаги иштироки ва таассуротлари ҳақида йиғилганларга сўзлаб берди.\n– Ҳар бир баҳсда бизга бўлган ишончни ҳис қилиб турдик, – дейди Нодирбек Ёқуббоев. – Мусобақадаги барча учрашувлар кескин ва муросасиз ўтди. Келгусида жаҳон ва қитъа чемпионатларида Ўзбекистон шарафини янада кўкларга кўтаришга интиламиз.\nТадбир якунида музаффар спортчиларимиз шахмат федерацияси томонидан эсдалик совғалари ва пул мукофоти билан тақдирланди.


"Андижон" АГМК ва "Бунёдкор" билан ўйнайди\n3 сентябрь, 2019, 14:07 484\nХомяков бошқарувидаги жамоа тайёргарликни кучайтирмоқда.\nАлександр Хомяков бошчилигидаги "Андижон" жамоаси футболчилари бугун эрталабки машғулотлардан сўнг Тошкентга йўл олишди. Бу ҳақда клуб матбуот хизмати хабар бериб ўтди.\nХабарда айтилишича, пойтахтдаги йиғин мобайнида иккита ўртоқлик учрашуви ўтказилиши кўзда тутилган. Эртага, яъни 4 сентябрь куни "Андижон" жамоаси Миржалол Қосимов бошчилигидаги АГМК жамоасига қарши ўртоқлик учрашувини олиб боради.\nИккинчи ўртоқлик учрашуви эса 6 сентябрь куни Тошкентнинг "Бунёдкор" жамоасига қарши ўтказилади.\nИккинчи ўртоқлик учрашувдан сўнг футболчиларга бир кунлик дам берилади ва жамоа футболчилари 8 сентябрь куни Андижон шаҳрида йиғилади ва 13 сентябрь куни Жиззахнинг "Сўғдиёна" жамоасига қарши учрашувга тайёргарлик давом эттирилади.\nАндижон чиройли галабалар кутамиз


Самарқандда туғилган сиам эгизакларининг аҳволи яхшилангани билдирилди\nСамарқанд вилоят болалар кўп тармоқли тиббиёт маркази реанимация бўлимида кузатув остида бўлган сиам эгизакларининг аҳволи ёмон эмас. Овқатланиши, қон айланиш ҳолатлари ҳозирча яхши.\nБолада кислород танқислиги кузатилганлиги сабабли махсус аппаратда сақлаб турилмоқда. Мутахассислар чақалоқнинг келажакда яшаб кетишидан умид қилиб, қўшимча текширувларни ўтказмоқда. Бу ҳақда “Дарё” нашри 29 июнда хабар берди.\nАввалроқ 27 июнда Самарқанд вилоят перинатал марказида кесарча кесиш усули билан икки бошли чақалоқ - сиам эгизаклари туғилгани ҳақида хабар берилган эди.\nСиам эгизаклари бўлган қизларнинг танаси битта, бир жуфтдан қўл ва оёғи бор. Юраги ўпкаси, ошқозони ва бачадони иккитадан. Буйраклари эса тўртта. Дунёга келган вақтида унинг вазни 4,6 килограммни, бўйи 48 сантиметрни ташкил этган.\nЧақалоқ 29 июнда аҳволи оғирлашгани муносабати билан Самарқанд вилояти болалар кўп тармоқли тиббиёт марказига ўтказилган. Ўшанда “Чақалоқда нафас ва юрак етишмовчилиги бор. Бола доимий намланган ва илитилган кислород билан нафас олмоқда. Чақалоқнинг аҳволи оғир”, -деб хабар берилган эди.\nМутахасисларга кўра, сиам эгизакларининг туғилиши жуда камдан-кам юз берадиган ҳодисадир. Ўзбекистонда шу кунгача сиам эгизаклари туғилмаган эди.


Россия - xabar.uz\nРоссия ва Қозоғистон сингари давлатларга пул топиш учун бораётган ўзбекистонлик мигрантлар кўзланган манзилга етказувчи транспорт тариқасида ... барибир автобусларда бораверишади? Сабаби — пул», — деган нашрга Россия Федерациясида ишлаётган мигрантларнинг бири. Унинг сўзларига кўра, ...\nҳолатга эътибор қаратинг – шу воқеадан кейин бирорта йўлга чиққан «Россиячи» ортига қайтганини кўрдингизми? Ўша автобус ёнаётганида кейингиси ... бўлгани аниқ. Вокзал ва аэропорт кассалари олдида ҳам «кечдим шу Россиядан, бола-чақам олдида тинчгина ўтирай» деганича олган чипталарини ...\nшаҳрида Ўзбекистон Республикаси Ташқи ишлар вазири Абдулазиз Комилов Россия Федерацияси Ташқи ишлар вазири Сергей Лавров билан учрашди. Суҳбат ... Ўзбекистон Республикаси Президенти Шавкат Мирзиёев ва Россия Президенти Владимир Путин ўртасида турли шаклларда ўтказилган учрашувлар ...\nҳал қилувчи аҳамиятга эга бўлади», — дейди Яковенко. Айни пайтда Россияликлар 0,3 петафлопслик компютер тизимини 1,3 петафлопслисига алмаштириш ...\nШимолий Кореяда автомобиль йўллари пуллик бўлади\nйўналишда йўлга қўйилади. Бу ҳақда «Life» сайти хабар бермоқда. Россия элчихонасининг хабар беришича, эндиликда «Шимолий Корея пойтахтидан ... денгиз соҳилидаги Вонсан пляжига ёз мавсумида боришни хуш кўрувчи Россияликлар автомагистраллардан ўтиш учун 8 евро тўлашлари керак бўлади». Элчихонанинг ...\nРоссияда ис газидан заҳарланиб ҳалок бўлган ўзбекистонликлар жасади ўз юртига олиб келинди\nРоссиянинг Рязан вилояти Ряжский тумани полицияси маълумотларига кўра, 2017 йил 11 январга ўтар кечаси Шереметьево қишлоғида жойлашган шахсий ... Фавқулодда вазиятларда бошқарув марказининг тезкор маълумотига кўра, Россия Федерациясида ис газидан заҳарланиш оқибатида ҳалок бўлган Ўзбекистон ...\nРоссияда газ исидан вафот этганларнинг 2 нафари Андижон, 2 нафари Сурхондарё ва Навоийдан\nРоссиянинг Рязан вилояти Ряжский тумани полицияси маълумотларига кўра, 2017 йил 11 январга ўтар кечаси Шереметьево қишлоғида жойлашган шахсий ...\nҳукумати Россиядаги бир гуруҳ журналистларни мамлакатдаги ҳақиқий ҳаёт тарзи билан таништириш учун мамлакатга таклиф қилмоқчи. Бу ҳақда икки давлат ўртасидаги ... хабар бермоқда «ТАСС». Мисрда турли ташкилотлар мамлакат имижини Россиялик туристларга қайта-қайта кўз-кўз қилишига тўғри келади. «Россия ...\nРоссия Суриянинг амалдаги президенти Башар Асаднинг ҳокимиятда қолишини истайди, чунки у бу давлатда барқарорликни хоҳлайди. Ушбу баёнот сешанба ... эълон қилинди, дея хабар бермоқда «ТАСС». — Менинг фикримча, Россия олдинги совет иттифоқи сингари барқарорликни қадрлайди ва тартибсизликлардан ...\nполицияси Россия элчиси Андрей Карловни ўлдиришда муҳим роль ўйнаши мумкин бўлган шахсни қўлга олди. Бу ҳақда «АиФ» хабар берди. Маълумотларга кўра, эркак ...


САЙЛОВЧИ КЎТАРГАН ҲАР БИР МАСАЛА, - Ўзбекистон овози газетаси\nСАЙЛОВЧИ КЎТАРГАН ҲАР БИР МАСАЛА,\nалбатта, эътиборга олинади\nОлий Мажлис Қонунчилик палатасининг Регламентига мувофиқ депутатлар шу кунларда ўз сайлов округларида сайловчилар билан учрашувлар ўтказмоқда.\nПарламент қуйи палатасидаги ЎзХДП фракцияси аъзолари учрашувларга чиқишдан аввал сайлов округларидаги фаолият бўйича тегишли ҳаракат дастурини белгилаб олди. Дастурга мувофиқ ҳар бир учрашув ва унинг натижалари кейинчалик умумлаштириш учун қайд қилиб борилади. Сайловчилар кўтарган масалалар жиддий эътиборга олинади ҳамда уларни ҳал қилиш чоралари кўрилади.\nСайловчилар билан юзма-юз мулоқотларда янги қонунлар тарғиботи, амалдаги қонунлар ижросини ўрганиш масалаларига эътибор қаратилмоқда.\n— Учрашувларда мамлакатимизда амалга оширилаётган ислоҳотлар, қабул қилинган қонунлар, фармон ва қарорларнинг мазмун-моҳияти аҳолига кенг тушунтирилмоқда, — дейди Олий Мажлис Қонунчилик палатаси депутати, ЎзХДП фракцияси аъзоси Комила Каромова. — Қизғин суҳбатлар давомида аҳолининг ижтимоий муҳофазасини таъминлаш, ёшларни ишга жойлаштиришнинг ҳуқуқий асослари ҳақида сайловчилар кўплаб саволлар билан мурожаат этишмоқда. Уларнинг ҳар бирига батафсил жавоб қайтаришга ҳаракат қиляпмиз. Шунингдек, жойларда қонунлар ижроси билан боғлиқ фикр-мулоҳазаларни ҳам тинглаяпмиз.\n— Илгари сайловчилар депутатларга аксарият ҳолларда фақат ижтимоий-маиший, баъзан шахсий масалалар юзасидан мурожаат қилиш билан чекланар эди, — деди Олий Мажлис Қонунчилик палатаси депутати, ЎзХДП фракцияси аъзоси Хайрулла Рўзметов. — Аммо ҳозир ундай эмас. Эндиликда сайловчилар депутатларга мамлакатимизда амалга оширилаётган ислоҳотларнинг бориши, парламентнинг қонун ижодкорлиги фаолияти, қабул қилинган қонунларнинг мазмун-моҳияти, муҳокама қилинаётган қонунлар лойиҳалари тўғрисида, депутат аъзо бўлган қўмита ва фракция фаолияти билан қизиқмоқда. Шунингдек, таълим, банк-молия, соғлиқни сақлаш, уй-жой-коммунал хўжалиги, транспорт, қурилиш, алоқа масалаларида саволлар бериляпти, таклифлар билдириляпти.\nЎзХДП фракцияси аъзолари сайлов округларидаги учрашувларни белгиланган режага асосан ўтказади. Ўзингизни қизиқтирган саволлар билан депутатларга мурожаат қилишингиз ва қонунчиликни такомиллаштириш бўйича таклифларингизни айтишингиз мумкин.


Жаҳон 10:43 / 21.08.2019 22047\nУкраиналик интернет фойдаланувчиларни мамлакат президенти Владимир Зеленскийнинг узун кортежи аччиқлантирди. Улкан кортежнинг ўтиши учун йўлдаги қатнов тўсилган.\nКортеж видеоси vnebo.com.ua сайтининг You-Tube-каналида жойлаштирилган.\nВидеода Зеленский Исроил бош вазири Биньямин Нетаньяху билан Бабий Ярдан қайтаётгани тасвирлаган. Сиёсатчиларнинг автомобилларига 20 дан кўпроқ машина ҳамроҳлик қилган.\nФойдаланувчилардан бири киноя қилиб, “Мана сизга халқ хизматкорингиз, бутун қиёфаси билан”, деб ёзган. “Велосипед қани?”, деб заҳархандалик қилган яна бир фойдаланувчи. “Эҳтимол, барча украин кортежларидан энг каттаси бўлса керак”, деб қўшимча қилган яна бир фойдаланувчи.\nАммо Зеленский билан бирга Нетаньяху бўлганини эслатиб, президентнинг ёнини олганлар ҳам бўлган. “Бу нормал ҳолат, меҳмон келди, уни қўриқлаш керак-ку”, “Ҳаммаси юқори мартабали меҳмонларни кутиб олишдаги баённома бўйича”, деб билдирилган изоҳлар ҳам бўлган.\nЗеленский март ойида президентлик пойгаси давомида сайловларда ғолиб бўлса, тансоқчилари маъқулламаса-да, ишга велосипедда боришга тайёрлигини айтганди.\nИюлда эса Украина президенти ишга велосипедда бормаслигини “у ҳам барча каби ҳаракат иштирокчиси” экани билан тушунтирган.\nЗеленскийнинг таъкидлашича, унинг ҳаракатланиши вақтида 2-3 та автомобил юради. Машиналардан бирида президент, иккинчисида тансоқчилар, учинчисида эса президент жамоаси аъзолари ва ҳамроҳ шахслар кетади. “Бу автомобиллар барча светофорларда тўхтайди, тирбандликларда туради, “мигалка”ларни ёқмайди”, деб айтганди Зеленский.


Замон Аллоҳнинг измидадир. — Zamaxshariy.uz\nЗамон Аллоҳнинг измидадир.\n1 мая, 2019 admin Без рубрики\nАқоид илмида Аллоҳ таъоло инсонга белгилаб қўйган тақдирга ишонмоғи иймоннинг шартларидан бири эканлиги такидланади. Аллоҳнинг қадарига иймон келтириш мўминлик шартларидан экан нега баъзида одамлар замондан нолийдилар?\nАллоҳ кимга қайси замонда яшашликни ирода қилган бўлса ,шунга рози бўлиш мўминлик шарти эканлигини айтиб ўтдик. Аллоҳ таъоло тақдир қилган замонда яшаб туриб унга ношукрлик қилиш,инсоннинг иймонига нуқсон етказади. Абу Ҳурайра розияллоҳу анҳудан ривоят қилинган ҳадисда.\nНабий соллаллоҳу алайҳи васаллам: “Сизлардан бирортангиз зинҳор “Замон ўлсин” (“ундан кўнглим қолди”), демасин. Чунки Аллоҳнинг Ўзи замондир”, дедилар.\nБунинг маъноси шуки, замонда бўлаётган ҳамма иш Аллоҳ таолонинг иродасидир. Шунинг учун замондан шикоят қилиш мумкин эмас.\nОдатда, одамларга бирон зиён етса, “Қандай замонга қолдик ўзи?” дея замонни сўкишга ва ундан шикоят қилишга ўтадилар. Аслида замонда содир бўлаётган воқеа-ҳодисаларнинг, ўзгаришларнинг барчаси Аллоҳ таолонинг иродаси ила бўлади. Шунинг учун, замонни сўкиш, ундан норози бўлиш. Аллоҳ азза ва жалланинг иродасига қарши чиқиш, Унга куфр келтириш билан тенгдир. Аслида, замоннинг ўзгариб туриши Аллоҳ таолонинг синовидир. Бас, мўмин-мусулмон киши ҳар қандай замонда ҳам иймонни пок сақлашга жидду жаҳд қилмоғи керак.\nКўпинча инсоннинг бошига етган мусибатга ўзи сабабчи бўлади. Баъзида ғафтада қолади. Гоҳида керакли чора-тадбирларни кўрмайди. Қилиниши керак бўлган ишларни ортга суради. Қилинмаслиги лозим бўлган ишни ҳаддан зиёд ошиқчаси билан қилади ва ҳоказо. Бундай пайтда замондан шикоят қилиш ўз айбини замонга тўнкашдан бошқа иш бўлмай қолади. Мана бу ҳолат эса айни адашишнинг боши ва манбаидир.\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Бирортангиз “Замон ўлсин” демасин. Чунки, Аллоҳ азза ва жалла: “Мен замонман. Тунни ҳам, кунни ҳам келтираман. Қачон хоҳласам, икковини ҳам олиб ҳам қўяман”, деган. Дедилар”.\nБу ҳадиси шариф ўзидан олдингисини такидлаб ва тўлдириб келмоқда. Бунда Аллоҳ таолонинг Ўзи Ўзининг замон эканини айтмоқда. Мўмин киши Аллоҳ унга нимани тақдир қилган бўлса рози бўлиши, замондан нолийвермасдан охирати учун захира тўплаши лозим. Аксар холлларда замондан ролиган киши айбни замонда қўймоқчи бўлади.Бу эса Аллоҳнинг тақдирига норозиликдир. Дарҳақиқат, бугунги кунда айрим кишилар ўзи билмаган ҳолда Аллоҳ қайтарган сўзларни айтиб қўйиб гуноҳкор бўлиб қолганини билмай қолмоқда. Шунинг учун мусулмон киши ҳар бир сўзни ўйлаб гапирса, кейин афсус ва надомат чекишига ҳожат қолмайди. Яратган Раббимиз тўғри йўлдан адашиб қолишимиздан асрасин. Омин!\nБоғот тумани “Иморат бобо”\nPrevious Post:ПАЙҒАМБАР АЛАЙҲИССАЛОМНИНГ ХУСУМАТЛАРИ ИШЧИНИНГ ҲАҚИНИ БЕРМАГАНЛАРГАДИР\nNext Post:Огоҳлик муқаддас бурч


Суратга олиш майдончасида топишган Болливуд юлдузлари - 27 Декабря 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Декабрь » 27 » Суратга олиш майдончасида топишган Болливуд юлдузлари\nҲинд диёрининг романтикага бой эканлиги унинг фильмларида яққол кўзга ташланади. Баъзи актёрлар ролларини шу қадар махорат билан ўйнайдиларки, актёрлар ичида фильм жараёнида партнёрларига ошиқ бўлиб қолганлари ҳам йўқ эмас. Сизга ушбу сўзимизнинг исботи тариқасида тўртта юлдузли жуфтлигни келтириб ўтамиз.\nАбҳишек Баччан ва Айшвария Рай Баччан\nУларнинг муносабатлари "Тезлик 2” фильмининг суратга олиш жараёнида бошланган. Лекин улар анча олдин 1997 йилда Айшвариянинг дебют фильмини суратга олиш жараёнида танишишган эди. Бу фильмда Айшвария билан партнёр бўлиб бўлажак турмуш ўртоғининг энг яқин дўсти Бобби Деол рол ижро этганлар. Киномотогроф икки юлдузни яна бирлаштиришни истаган, бироқ юлдузлар фақатгина дўстона алоқада қолишган: иккала юлдузнинг ҳам шахсий муносабатлари бор эди.\nБироқ ҳаммаси 2006 йилда актёрлар кетма кет 3 фильмда суратга тушганларида ўзгариб кетди: "Гўзал Лакнау”, "Гуру” ва "Тезлик 2”. Айшвария Рай ва Абҳишек Баччаннинг муносабатлари тезлик билан мустахкамланиб борди ва улар 2007 йил апрел ойида унаштирилдилар.\n2011 йил ноябр ойида юлдузлар Арадя исмли қизалоқнинг ота-онаси бўлишди. Улар 10 йил олдин илк севги муносабатларини бошлаган чоғларидаги ҳурматни ҳали ҳанузгача мустахкам сақлаб келишмоқда.\nАктёрлар ўтасида ишқий муносабатлар 2007 йилда бошланган. "Ташан” фильмининг суратга олиш жараёнларида бир қанча эпизодлар Ҳинд сахроларида суратга олинган. Бу фильм уларнинг иккинчи фильмлари эди, бундан олдин улар биргаликда "Бошқарув чизиғи» фильмида бирга ишлаганлар. Ушбу фильмлар жараёнида эҳтиросга бой сахналар бўлмаган.\nЛекин муҳлисларнинг кўз олдида суратга олиш майдончасида уларнинг ўзларини тутган ҳатти ҳаракатлари муҳлисларни ҳайратга солган. Улар шахсий муносабатларига эга бўлсаларда ўз ҳис туйғуларини беркита олмаганлар. Карина Капур ўша пайтларда Шахид Капур билан ишқий алоқада бўлган (уларнинг муносабатлари ҳам айнан суратга олиш майдончасида вужудга келган эди). Саиф Али Хон оилали ва фарзандли инсон эди. Саиф Али Хон айнан Карина Капур учун ўз оиласи ва фарзандларидан кетган. Юлдузли жуфтлик беш йил давомида қонуний никоҳдан ўтган ҳолда биргаликда яшаб келмоқдалар. Улар Хинд диёрининг ананаларига мувофиқ муносабатларини қонунийлаштиришган. Турмушларининг иккинчи йилида Карина Саифга турмуш қуришларидан олдин карераси борасида шарт қўйган, йўқса улар ажралишлари тўғрисидаги келишувларини айтиб ўтди. Кўриб турганингиздек Саиф Али Хон розилик билдирган ва улар турмуш қуришган.\nҲозирги кунда юлдузлар олдингидек бирга ва улар биргаликда ҳар ҳил лойихаларда иштирок этиб келмоқдалар. Мисол тариқасида "Агент Винот”ни олишимиз мумкин.\nРитик Рошан ва Барбара Мори\nҚисқа роман жуфтликлар ўртасида 2010 йилда "Учқунлар” фильмининг суратга олиш жараёнларида бошланган эди. Болливуднинг ёрқин тимсоли Ритик Рошан ва мексикалик гўзал Барбара Мори севишганлар рўлини ижро этишди. Уларнинг ишқий муносабатларини суратга олиш майдончаларидан ташқарида папаратсиялар томонидан олинган расмлардан билиб қолишди. Бироқ муносабатлари узоққа чўзилмади. Улар атиги бир қанча ой учрашиб юришди. Миш мишларга қараганда 2014 йилда Ритик Рошан ва Сузаннанинг оиласи бузилишидаги асосий сабаб ҳам айнан шу муносабат бўлган эмиш…\nБарбара Мори ўзининг муносабатини ошкор билдиришни хоҳламасди. Бироқ у бир сафар мухбирнинг "Учқунлар” фильмидаги партнёрига ошиқлиги тўғрисидаги саволга ноаниқ жавоб берди: "Ритик яхши инсон, мулойим эркак, ажойиб актёр ва катта юрак соҳиби. Уни ҳар қандай аёл ҳам севиб қолиши мумкин” деган эди.\nКатрина Каиф ва Ранбир Капур\nАктёрлар 2009 йилда "Ғаройиб ошиқ” фильмида севишганлар ролини ижро этди. Шундай қилиб ушбу картина икки ишқий алоқага якун ясади. Катрина Каиф ушбу вақтларда Салмон Хон билан Ранбир Капур эса Дипика Падуконе билан бирга эдилар. Бир йил ўтиши биланоқ ушбу икки жуфтликлар ажралишди. Катрина ва Ранбир эса яна биргаликда суратга тушишга "Сиёсатчилар” фильмига таклиф қилиндилар. Шундан сўнг улар омма олдида биргаликда намоён бўла бошладилар. Лекин муносабатлари тўғрисида ҳеч кимга аниқ айтиб ўтмадилар.\nМухбир ва мухлисларнинг тахминлари тўғри бўлиб чиқди. Уларни 2012 йилда Нью-Йоркдаги Рождество байрмида бирга учратишди, ярим йил ўтар ўтмас папаратсия Испания оролларида биргаликда ҳордиқ олаётганларини намойиш қилди. Бироқ иш тўйгача етиб бормади. Балки энди бормаса ҳам керак. Катрина ва Ранбир ажралдик деб аниқ айтмаган бўлсаларда, биргаликда намоён бўлмай қўйдилар. Ранбир ўзининг янги "Томоша” фильмида биринчи муҳаббати бўлмиш Дипика Падуконе (яқиндагина Ҳиндистондаги энг чиройли аёл дея эътироф этилган гўзал актриса) билан биргаликда рол ижро этди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 31 | Добавил: Sherlaruz.CoM | Теги: #ahborot, #uznews, #newsuz, #Yangiliklar, #xabarlar, #Yangilik, #news, #habarlar, #новости | Рейтинг: 0.0/0


Россия хавфсизлик хизмати ҳибсга олган Эстония консулига чора кўрилди | Qalampir.uz\nРоссия хавфсизлик хизмати ҳибсга олган Эстония консулига чора кўрилди\nОлам\t07 Июль 19:48 6239\nАввалроқ Россия Федерал хавфсизлик хизмати (ФХХ) Санкт-Петербургда Эстония консули Март Лайтени “махфий материалларни олаётган пайт” ҳибсга олгани ҳақида хабар бергандик. Бугун, 7 июль куни Россия томони Эстониянинг Санкт-Петербургдаги консули Март Лайте мамлакатни 48 соат ичида тарк этиши кераклиги ҳақида қарор қабул қилди. Бу ҳақда Россия Ташқи ишлар вазирлиги расмий вакили Мария Захарова хабар бермоқда.\n“7 июль куни Россия Ташқи ишлар вазирлигига Эстониянинг Россиядаги элчихонаси муваққат ишлар вакили Улла Уйбо чақирилди. Россия томони Санкт-Петербургдаги Эстония бош консуллиги консули Марта Лайтега дипломатик мақомга тўғри келмайдиган махфий маълумотларини йиғиш фаолияти билан шуғуллангани учун қатъий норозилик билдирди. Эстония консуллик идораси ходими “персона нон грата”, деб эълон қилинди, у Россия Федерацияси ҳудудидан 48 соат ичида чиқиб кетиши керак”, дейилади хабарда.\nФото: Россия ТИВга чақирилган Улла Уйбо\nБундан ташқари, Россия расмий Таллиннинг бу борадаги позициясини “ўта бепарволик”, деб баҳолаган.\n“Эстония Ташқи ишлар вазирлиги Март Лайтенинг ҳибсга олиниши “ноқонуний ва провокацион” экани ва унга қўйилган айбловлар “асоссизлиги” борасидаги изоҳи билан боғлиқ ҳолда, улар вазиятни ёлғон нуқтаи назардан тасвирланишига йўл қўйилмаслигини таъкидлаганди.\nБиз расмий Таллиннинг ушбу позициясини ўта бепарво, деб биламиз. Чунки бу эстониялик “дипломат”нинг ноқонуний фаолиятига оид инкор этилмайдиган далиллар мавжуд бўлиб, у сиз билганингиздек, Россия фуқаросидан махфий материалларни олаётганда ҳибсга олинган”, дея қўшимча қилди ТИВ вакили.\nФото: Эстониянинг Россиядаги консули Март Лайте\nЭслатиб ўтамиз, Эстония Ташқи ишлар вазирлиги Республика консулининг ҳибсга олинишини “провокация”, деб баҳолаганди.\nРоссия Москва Эстония элчи консул Таллин\n20 Сентябрь 18:17 40013\n20 Сентябрь 13:55 36984\n19 Сентябрь 11:57 35805\n19 Сентябрь 18:13 33525\n18 Сентябрь 18:15 33376


ИНГЛИС ТИЛИН ҮЙРЕНЕМИЗ\nЕркин Қарақалпақстан Вести Каракалпакстана 23:09:10, 16.02.2019\nОЛАРҒА ҚОЙЫЛҒАН ТАЛАП ҲӘМ ЎАЗЫЙПАЛАР\nCEFR common (Europe Frame Reference) — улыўма Европалық баҳалаў системасы болып, Европа мәмлекетлеринде қәлиплескен. Бул баҳалаўдың баслы ўазыйпасы түрли мәмлекетлерден келген эмигрантлардың билим дәрежесин анықлаўда, оларды оқыўға ямаса жумысқа жайластырыўда ҳәм шет тиллерин оқытыўда билимлендириў системасында пайдаланылады. CEFR тийкарынан 3 ири дәрежеге бөлип көрсетилген А, B, C ҳәм усыннан келип шыққан ҳалда майда бөлимшелерге бөлинген. Бунда А,  басланғыш (Basic User), B  орта (Independent User) ҳәм С  еркин билим (Proficient User) басқышлары етип белгиленген.\nБилимлендириўдиң барлық басқышлары болған улыўма орта, арнаўлы, жоқары билимлендириў ҳәм оннан кейинги билимлендириў питкериўшилериниң таярлық дәрежесине қойылатуғын талаплар белгилеп алынды. Бул стандарт Европа кеңесиниң талапларынан ислеп шығылды ҳәм орынларға усынылды. Және де англиялы эксперт Род Балайто тәрепинен толық экспертизадан өткерилип жетилистирилди. Ол республикамыздағы гүллән оқыў орынларын үйрене отырып, CEFR дәрежелерин төмендегише бөлистиреди:\nА1 — орта мектептиң басланғыш класс (4-класс) питкериўшилери (басланғыш дәреже);\nА2 — орта мектептиң 9-класс питкериўшилери (таяныш дәреже);\nА2+ тереңлестирип оқытылатуғын қәнигелестирилген мектеплердиң 9-класс питкериўшилери (күшейтилген дәреже);\nВ1 — шет тилине қәнигелестирилмеген академиялық лицей питкериўшилери, кәсип-өнер колледж питкериўшилери, шет тилине қәнигелестирилген академиялық лицей питкериўшилери 2-шет тили (еркин дәреже);\nВ1+ шет тилине қәнигелестирилген академиялық лицей питкериўшилери (еркин басланғыш дәреже);\nВ2 — жоқары билимлендириў орынларының бакалавр басқышы питкериўшилери (еркин сөйлесиў дәрежеси);\nВ2+ жоқары билимлендириў орынларының бакалавр басқышы питкериўшилери 2-қәнигелиги шет тили; жоқары билимлендириў орынларының қәнигелиги шет тили болған бакалавр питкериўшилери; қәнигелиги шет тили болмаған магистратура басқышы питкериўшилери (күшейтилген еркин сөйлесиў дәрежеси);\nС1 — жоқары билимлендириў орынларының қәнигелиги шет тили болған магистратура питкериўшилери (еркин сөйлесиў дәрежеси);\nС1+ қәнигелиги шет тили болған үлкен илимий хызметкер-излениўшилер (күшейтилген еркин сөйлесиў дәрежеси).\nУсы көрсетпелерге тийкарлана отырып, тийисли билим дәрежесине қарай авторлар тәрепинен тастыйықланып жазылған сабақлық китаплар баспадан шықпақта ҳәм оқыўшылар қолларына берилмекте. Солай екен, республика көлеминде ҳәр бир шет тили пәни оқытыўшысы менен бир қатарда бәрше оқыў орынларындағы оқыўшылар жоқарыдағы бул ҳаққында толық хабардар болыўы тийис.\nНөкис автомобиль жол хожалығы ҳәм хызмет көрсетиў кәсип-өнер\nколледжиниң инглис тили пәни оқытыўшысы.\nНөкис юридика колледжиниң инглис тили пәни оқытыўшысы.\nСәне: 08.02.2018 11:10:25


Нифоқдан қандай сақланамиз?\nМунофиқликни англатувчи сўзларнинг ўзаги бўлмиш “нифоқ” сўзи ичи бўш, ташқи кўриниши ўзгача деган маънони англатади. Истилоҳда эса сиртдан мусулмонликни эълон қилиб, ичидан унга лойиқ бўлмасликка “мунофиқлик” дейилади. Бу динимизда қаттиқ қораланган иллатдир.\nМунофиқларни сифатловчи ва улар учун тайёрлаб қўйилган охиратдаги азобларни баён қилувчи оятларни эшитганда мўмин кишиларнинг баданлари титраб кетади. Нифоқнинг аста-секин қалбга сизиб кириб, охир-оқибатда қалбни бузишини, иймонга футур етказишини ўйлаб, ундан қўрқувлари, эҳтиёткорликлари янада зиёда бўлади. Салафи солиҳлар ва улуғ олимларнинг нифоқ ҳақидаги сўзларини эшитиб, қалбларидаги қўрқув яна зиёдалашади.\nМасалан, Ибн Абу Мулайка раҳимаҳуллоҳ шундай деганлар: “Мен Набий соллаллоҳу алайҳи васалламнинг шунча-шунча саҳобаларини топдим. Уларнинг ҳар бирлари ўз нафслари учун нифоқдан қаттиқ қўрқиб яшаб ўтдилар”.\nШундай савол туғилади: “Агар энг яхши замон аҳли, пайғамбарлардан кейинги инсониятнинг энг афзал вакилларининг барчалари ўз нафслари учун нифоқдан қўрққан бўлсалар, солиҳ амалга ёмон амални аралаштириб қилаётган бизларнинг аҳволимиз нима кечади?”\nБу ерда энг муҳим нарса шундай қўрқувнинг ўзи билан яшаш, нифоқнинг хатарини ҳис қилиш билангина чекланиш, унга тушиб қолишдан хавф қилишгина эмас, балки шундай йўлни баён қилишки, у орқали нифоқдан ва унга олиб борадиган касалликлардан бутунлай қутулиш мумкин бўлсин. Шунинг учун ҳам қуйида келтириладиган кўрсатмалар, нифоқдан сақланиш йўллари, аввало ўзимиз учун, қолаверса, ҳар биримиз учун жуда муҳимдир.\nҚалбларда иймон дарахтини чуқурроқ экиш\nИймон билан нифоқ бир-бирига зид нарсалар бўлиб, ҳеч қачон бир жойда жам бўлмайди. Уларнинг орасида муштараклик йўқ. Улар бир-биридан асли, табиати ва натижасига кўра бутунлай фарқ қилади. Агар қалбда иймон зиёда бўлса, нифоқнинг изи камаяди. Бу худди бир кўзага ўхшайди. Агар кўзага сув қуйилса, ундан ўша миқдордаги ҳаво чиқиб кетади. Агар кўза сувга тўлдирилса, ундаги ҳаво бутунлай чиқиб кетади. Иймон билан нифоқ орасидаги алоқа ҳам худди шундай. Инсон нафсини поклаб, руҳини тозалайдиган солиҳ амаллар орқали нифоқдан қутулади. Улар сабабли нифоқ олови ўчади. Иймон Аллоҳни яхши кўриш ва Унга итоат қилишдир. Иймон Унинг амрларини бажариш, қайтариқларидан қайтишдир. Нифоқ эса, Аллоҳ нозил қилган нарсаларни ёқтирмаслик, уларга ғазаб кўзи билан қарашдир. Нифоқ мўминларнинг йўлидан бошқа йўлга эргашишдир. Бу сўзларнинг исботини қуйидаги оятларда кўрамиз:\n“Ҳақиқатан, ўзларига ҳидоят (йўли) равшан бўлганидан кейин яна ортларига (куфрга) қайтиб кетган кимсаларга (бу ишларни) шайтон чиройли қилиб кўрсатди ва улар учун (пуч орзуларни) узайтириб қўйди. Бунга (куфрга қайтишларига) сабаб – уларнинг Аллоҳ нозил қилган нарсани (Қуръонни) ёмон кўрган кимсаларга: “Биз айрим ишларда сизларга итоат этамиз”, – деганларидир. Ҳолбуки, Аллоҳ уларнинг яширган нарсаларини (сирларини) билур. Бас, фаришталар уларнинг юзлари ва кетларига уриб, жонларини олар вақтида, (ҳоллари) не кечур?! Бунга сабаб – уларнинг Аллоҳни ғазаблантирган нарсага (мунофиқликка) эргашиб, Унинг розилигини (кофирларга қарши жанг қилишни) ёмон кўрганларидир. Бас, (Аллоҳ) уларнинг (қилган яхши) амалларини (ажрсиз ҳолда) беҳуда кетказди” (Муҳаммад, 25-28).\nДуо мўминнинг қуролидир. Дуо сабабли осмонлару ер қўлида бўлган Зотдан паноҳ сўралади. Аллоҳ таоло Ўзига дуо қилувчи бандасини яхши кўради. Аллоҳ дуо қилганлар учун ижобатини ҳам кафолатлаб қўйган:\n“Парвардигорингиз:«Менга дуо қилингиз, Мен сизлар учун (дуоларингизни) ижобат қилай!»– деди. Албатта, Менга ибодат қилишдан кибр қилган кимсалар яқинда тубан ҳолатда жаҳаннамга кирурлар” (Ғофир, 60).\nАгар дуонинг ҳоли шундай бўладиган бўлса, мўмин киши учун энг лойиқ иш кафтини Холиқи ва Мавлоси томон кўтариб, Ундан ўзини динда собит қилишини, кофир ва мунофиқларнинг йўлидан узоқ қилишини, уларнинг ёмонликларидан сақлашини, макрларидан омонда қилишини сўрашдир.\nБизга буюк тобеин Жубайр ибн Нуфайр раҳимаҳуллоҳнинг қиссасида улкан ибрат бор. У зот айтадилар: “Мен Абу Дардо розияллоҳу анҳунинг ҳузурларига – Ҳимсдаги уйларига кирдим. Қарасам, у киши намоз ўқиётган эканлар. Ўтириб ташаҳҳуд ўқидилар. Кейин Аллоҳдан нифоқдан паноҳ беришини сўрадилар. Намоз ўқиб бўлиб, қайрилганларида мен: “Аллоҳ сизни кечирсин, эй Абу Дардо! Сиз қаёқдаю нифоқ қаёқда?” дедим. Шунда у киши: “Эй Аллоҳ, Ўзинг кечир!” деб уч марта айтдилар ва: “Балодан ким хотиржам бўлади?! Балодан ким хотиржам бўлади?! Аллоҳга қасамки, киши бир соат ичида фитнага учраб, динидан бурилиб қолади” дедилар.\nПайғамбар алайҳиссалом намозларида ва намоздан ташқарида кўп бора “Эй қалбларни буриб қўювчи Зот! Қалбимни динингда собит қил!” деб дуо қилар эдилар. Аллоҳнинг динида собит туришга ёрдам берадиган энг муҳим нарсалардан бири Аллоҳдан нифоқдан сақлашини сўрашдир. Мўмин банда Роббидан сўрайдиган энг қиммат нарса ҳам шудир.\nАллоҳни кўп зикр қилиш ва кўп Қуръон ўқиш\nНифоққа банда фақатгина ғафлат ва Аллоҳдан узоқлашиш сабабли мубтало бўлади. Ғафлат эса, Аллоҳни кам зикр қилишдан пайдо бўлади. Қуръонда мунофиқларнинг васфида худди шундай келган. Уларнинг Аллоҳни зикр қилишга ҳимматлари паст бўлади. Агар одамлар олдида намоз ўқишга мажбур бўлиб қолсалар ҳам энг оз зикр билан чекланадилар. Намозни ҳам шошиб, ўйин қилиб ўқийдилар. Набий алайҳиссалом ундай намозни васф қилиб, шундай деганлар: “Бу мунофиқнинг намозидир. Қуёшни кутиб ўтиради. У шайтоннинг икки шохи орасида бўлганда туради-да, тўрт марта чўқилайди. Унда Аллоҳни жуда кам зикр қилади”. Муслим ривояти.\nШундай экан, зикрни кўпайтириш, айниқса, энг буюк зикр бўлмиш Аллоҳнинг Каломини кўп ўқиш нифоқдан омонлик омилидир. Чунки, зикр Яратувчини қалбга келтириш, яширин ва ошкорда ҳам Унинг кузатиб турганини ҳис қилишдир. Бу билан банданинг ичи ҳам, усти ҳам тўғри бўлади, мунофиқлик белгиларидан узоқ юрадиган бўлади.\nИбн Қаййим раҳимаҳуллоҳ айтадилар: “Албатта, Аллоҳни кўп зикр қилиш нифоқдан омонликдир. Чунки, мунофиқлар Аллоҳни оз зикр қилувчи кимсалардир. Аллоҳ азза ва жалла мунофиқлар ҳақида: “Ва Аллоҳни жуда кам эсга оладилар” деган, (Нисо, 142)”.\nКаъб айтади: “Ким Аллоҳни кўп зикр қилса, нифоқдан узоқ бўлади. Шунинг учун ҳам – яна Аллоҳ билувчироқ – Аллоҳ таоло мунофиқлар сурасида “Эй, имон келтирганлар! На мол-дунёларингиз ва на фарзандларингиз сизларни Аллоҳнинг зикридан (Унга ибодат қилишдан) чалғитиб қўймасин! Кимки шундай қилса, бас, ана ўшалар зиён кўрувчи кимсалардир” дегандир. Чунки, бу оятда Аллоҳнинг зикридан ғофил бўлган мунофиқлардан эҳтиёт бўлишга чақириш, нифоққа тушиб қолишдан огоҳлантириш бор”.\nБаъзи саҳобалардан: “Хаворижлар мунофиқларми?” деб сўралганда, улар: “Йўқ. Мунофиқлар Аллоҳни оз зикр қиладилар. Бу эса нифоқ аломатидир. Аллоҳ азза ва жалла зикр қилувчи қалбни нифоқ билан балолантиришдан олий Зотдир” деб жавоб берган эканлар.\nРасулуллоҳ соллаллоҳу алайҳи васалламнинг саҳобаларини яхши кўриш\nНафс ҳақ ишни қилиб, ҳақ йўлда юрганни яхши кўрадиган қилиб яратилган. Шунинг учун ҳам мўминларнинг нафслари саҳобаларнинг муҳаббати билан тўлади. Агар улар бўлмаганларида эди, дин бизгача етиб келмаган бўларди. Улар ўз қонларини, жонларини, молларини шу дин ривожи учун фидо қилдилар. Шунинг учун уларни яхши кўриш иймон аломати, уларни ёмон кўриш нифоқ аломатидир. Бу муҳаббат шариатнинг талаби ҳамдир.\nНабий алайҳиссалом: “Иймоннинг энг мустаҳкам боғичи Аллоҳ учун яхши кўриш ва Аллоҳ учун ёмон кўришдир” дедилар. Абу Довуд Таёлисий “Муснад”да ривоят қилган.\nДемак, нифоқдан сақланиш саҳобаларни яхши кўриш билан ҳам бўлар экан. Бу муҳаббат муҳожирларни ҳам, ансорларни ҳам ўз ичига олади.\nАнас ибн Молик розияллоҳу анҳудан ривоят қилинади, Набий соллаллоҳу алайҳи васаллам дедилар: “Иймоннинг аломати ансорларни яхши кўриш ва нифоқнинг аломати ансорларни ёмон кўришдир”. Муттафақун алайҳ.\nИбн Ҳажар раҳимаҳуллоҳ бу ҳадиснинг шарҳида шундай дейдилар: “Бу ерда уларни ёмон кўришдан огоҳлантириш ва уларни яхши кўришга тарғиб келди. Ҳатто Пайғамбар алайҳиссалом уларнинг фазилатлари буюклигини, қилган ишлари улуғлигини билдириш учун буни иймон ва нифоқнинг аломати қилдилар. Улар билан шерик бўлганларнинг ҳаммалари ушбу фазлда ҳам шерикдирлар. Барчалари ўз адолати билан танилган эдилар. Ансорлар ҳақида жорий бўлган нарса бошқа барча саҳобалар ҳақида ҳам жорийдир”.\nБаъзи саҳобалар ҳақида хос ривоятлар ҳам келган. Масалан, Набий алайҳиссалом Али розияллоҳу анҳу ҳақларида шундай деганлар: “Сени фақат мўмин киши яхши кўради. Сени фақат мунофиқ кимса ёмон кўради”. Термизий, Насоий ва бошқалар ривоят қилишган.\nБу ҳадисда у зотни яхши кўришга тарғиб, ёмон кўришдан қайтриқ бор. Нифоқдан қутулай деган киши барча саҳобаларни, жумладан, Али розияллоҳу анҳуни ҳам яхши кўриши, уларни ёмон кўришдан эҳтиёт бўлиши керак экан.\nНифоқнинг зарарларини кўз олдига келтириш\nАгар мўмин банда мунофиқлар борасида келган ояту ҳадисларни кўз олдига келтирса, Аллоҳ уларга тарйёрлаб қўйган бу дунёдаги шармандалик, қабрдаги қийноқлар ва охиратдаги азобларни, Аллоҳнинг раҳматидан мосуво бўлишларини, дўзахда абадий қолишларини кўз олдига келтирса, уларнинг йўлларини ва ишларини ёмон кўрадиган бўлиб қолади. Шунда Аллоҳ уларни мунофиқларнинг ёмонлигидан ҳимоя қилади, мунофиқликдан паноҳ беради. Агар кичик нифоқ (амалий нифоқ) кишини иймонидан айирмаса ҳам, уни ислом миллатидан чиқармаса ҳам, иймон заифлигига очиқ-ойдин далил ҳисобланади. Охири бориб у катта нифоқ (эътиқодий нифоқ)қа олиб боради.\nКуй-қўшиқларни тинглашни тарк қилиш\nБаъзилар уни саодат ва роҳатнинг манбаи, уни эшитган одам ҳаёт ғамлари ва қийинчиликларини унутади деб ўйлайдилар ва унинг қалбни бузишини, қалбга ёмон таъсир ўтказишини кўз олдиларига келтирмайдилар. Қандай қилиб ўйламайдилар? Ахир Аллоҳ таоло уни ҳаром қилиб, ботил лаҳв деб эълон қилди-ку!\n“Одамлар орасида шундай кимсалар ҳам борки, улар билимсизлик билан (ўзгаларни) Аллоҳ йўлидан оздириш учун ва у(йўлни) масхара қилиш учун беҳуда сўз(лар)ни сотиб олурлар. Ана ўшалар учун хор қилувчи азоб бордир” (Луқмон, 6).\nКўпчилик муфассирлар оятдаги “беҳуда сўз”ни куй-қўшиқ дейишган.\nИбн Аббос розияллоҳу анҳу шундай деганлар: “Бу бир киши ҳақидаки, у кечаю кундуз қўшиқ айтадиган жорияни сотиб олади деганидир”.\nИбн Масъуд розияллоҳу анҳу эса: “Ундан бошқа илоҳ бўлмаган Аллоҳга қасамки, бу қўшиқдир” деганлар.\nСавол туғилади: “Қўшиқни ҳаром қилинишининг нифоққа нима алоқаси бор? Ундан қутулиш қандай қилиб нифоқдан қутулишга сабаб бўлади?”\nЖавоб: “Кейинги оятда Аллоҳ таоло:\n“Қачонки, унга оятларимиз тиловат қилинса, гўё уларни эшитмагандек ёки қулоқларида оғирлик (карлик) бордек, кибру ҳавобилан юз ўгириб кетур. Бас, унга аламли азоб ҳақида “хушхабар” бериб қўйинг!” (Луқмон,7) деган.\nБундан шу нарсани тушуниб оламизки, ким қўшиқни кўп эшитса, унинг Қуръон тинглаши, унга ошно бўлиши, унга шавқли бўлиши, унинг оятларидан таъсирланиши қийин бўлади. Натижада қалби тошдек қотиб қолади. Охири бориб Қуръон оятларини тинглашдан, уни тинглаб лаззатланишдан нафратланадиган бўлиб қолади. Шубҳасиз бу ҳол нифоқнинг машҳур кўринишларидан биридир. Шунинг учун Ибн Масъуд розияллоҳу анҳунинг ушбу сўзларига эътибор берайлик: “Худди сув ўсимликни ўстиргани каби қўшиқ қалбда нифоқни ўстиради”.\nИбн Қаййим раҳимаҳуллоҳнинг мана бу гапларига қулоқ тутайлик: “Биз ва биздан бошқалар қўшиқ айтувчи ва уни тингловчиларга Қуръон оғирлик қилишини, Қуръон сабабли улар безовта бўлишларини, қори уларга узунроқ ўқиб юборса қичқиришларини, қалблари ўқилаётган оятлардан фойда олмаслигини, ҳаракатга келмаслигини, титрамаслигини, ҳаяжонга тушмаслигини, агар шайтоннинг нағмаси (қўшиқ) келса – ла илаҳа иллаллоҳ – овозлар ундан қўрқишини, ҳаракатлар тўхтаб қолганини, қалблар сокин бўлиб, хотиржам бўлганини, йиғи-сиғи ва хушчақчақлик содир бўлганини, зоҳир ҳам, ботин ҳам ҳаракатга келганини, бедорлик ёқимли бўлганини, тун узун бўлиши орзу қилинганини кўрдик, шунга гувоҳ бўлдик. Агар шулар нифоқ бўлмаса, унда нифоқнинг арқони ва асоси ҳисобланади”.\nАҳли нифоқлар сифатининг зидди билан сифатланиш\nНифоқдан қутулиш йўлларидан яна бири мунофиқлар сифатининг зидди билан сифатланиб, улар қиладиган қабиҳ амалларнинг хилофини қилишдир.\nАгар мунофиқлар намозга бепарво бўлсалар ва уни дангасалик билан адо этсалар, Аллоҳни нодир ҳолатларда зикр қилсалар (яъни жуда кам зикр қилсалар), уларга берилган ишончларни оқламасалар, одамларни алдасалар, омонатга хиёнат қилсалар, ваъдаларга вафо қилмасалар, мусулмон киши шуларнинг тескарисини қилиши лозим бўлади. Яъни кўп намоз ўқиши, намозга шошилиши, уни муҳаббат билан адо этиши, Аллоҳни кўп зикр қилиши, аҳдларга вафо қилиши, омонатни адо этиши, ростгўй бўлиши лозим бўлади. Бунга қўшимча яна у Аллоҳнинг доимо кузатиб турганини ҳис қилиши, мана шу ишларга бошқа ишлардан кўра кўпроқ аҳамият қаратиши керак бўлади. Чунки, бу ишлар иймоннинг аломатлари ва аҳли нифоқнинг амалининг зидди ҳисобланади.\nАҳмад раҳимаҳуллоҳ шундай деганлар: “Мўмин билан мунофиқнинг орасини ажратувчи сифат ростгўйликдир. Албатта, нифоқнинг асоси, пойдевори ёлғон устига бино қилингандир”.\nУшбу зикр қилганларимиз нифоқдан қутулиш ва сақланишнинг айрим йўлларидир. Нифоқдан сақланиш учун буларни қўлимиздан келганича астойдил қилишга уринишимиз керак. Аллоҳ таолодан бизларни нифоқдан асрашини, ундан узоқ қилишини, юқорида келтирилган ишларни ихлос билан бажаришимизни осон қилишини сўраймиз, омин!


ОАВ: АҚШда коронавирус илк касалланиш ҳолатлари қайд этилишидан анча аввал тарқалган\n23:38 / 23.04.2020\nАҚШнинг Шимоли-Шарқий университети (Массачусетс штати) мутахассислари янги коронавирус АҚШ шаҳарларида ундан касалланиш бўйича илк ҳолатлар аниқлангандан анча олдин кенг тарқалган, деб ҳисоблашмоқда.\nТАСС ахборот агентлигининг хабар беришича, бу ҳақида The New York Times нашрининг электрон версиясидаги мақолада айтилган.\nНашр журналистлари олимлар томонидан ишлаб чиқилган компьютер модели билан танишиб чиқишган. Олимларнинг таъкидлашича, 1 мартда Нью-Йорк (Нью-Йорк штати), Сан-Франциско (Калифорния штати), Сиэтл (Вашингтон штати), Чикаго (Иллинойс штати) ва Бостонда (Массачусетс штати) 23 та касалланиш ҳолати қайд этилган. Олимлар аслида бу вақтгача ушбу шаҳарларда умумий ҳисобда 28 мингга яқин киши коронавирусга чалиниб бўлган, деган хулосага келишган. У вақтда вирусга чалинганликни аниқловчи тестлар ҳали катта кўламда ўтказилмаган.\nМақолада таъкидланишича, моделни тузишда одамларнинг мамлакат бўйлаб ҳаракатланишининг одатий йўналишлари ҳамда коронавирус чақирувчи касаллик кўпинча аломатларсиз ўтиши ҳисобга олинган. Олимларнинг ушбу тадқиқотлари натижалари билан мустақил экспертлар танишиб чиқиб, уларни ишончли деб топишган.\nФевралда АҚШнинг кўплаб шаҳарлари маъмуриятлари вирус тарқалиши сабабли мактаблар ва бошқа муассасаларни ёпиш-ёпмаслик устида бош қотиришган.\n“Бу орада вируснинг минглаб одамлар ўртасида жимгина ўтиши юз берган”, деб айтган олимларга раҳбарлик қилган Алессандро Виспиниани.\nУнинг таъкидлашича, у ва унинг қўл остидагилар февраль ўрталарида ҳокимият вакилларини уларнинг маълумотларига кўра вирус кенг тарқалиб бўлганидан огоҳлантиришган. Виспинианининг айтишича, ўшанда олимларнинг хулосаларига жиддий эътибор қаратишмаган.\nВашингтондаги тартибсизликлар давомида АҚШ махфий хизматининг 50дан ортиқ ходими жароҳатланди


Тожикистонлик олигархнинг қизи Москвада 40 миллион рубллик тўй кўйлагида турмушга чиқди\nБир ой аввал Россияда ҳашамат борасида кимдир Элина Бажаевани ортда қолдиришини тасаввур қилиш қийин эди: унинг тўй кўйлаги бадавлат отаси Мусо Бажаевга 20 миллион рублга тушган эди. Россиядаги энг қимматбаҳо келин номи Элинадан тожикистонлик Мадина Шокировага ўтди. Мадина - тожик олигархи Илҳом Шокировнинг қизи. У Москва шаҳрида Сардор исмли йигитга турмушга чиқди. Тўй тантанаси Radisson Royal меҳмонхонасининг "Конгресс-парк" залида бўлиб ўтди. Нуфузли оила вакиллари у ерга 900 кишини таклиф қилишди. Гуллар билан безатилган улкан иншоотда келин ўзининг тўй кўйлаги билан ҳаммани лол қолдирди. Ушбу тўй ҳақида "Лайф" нашри хабар берди.\nМадина Шокирова эксклюзив эскиз учун кавказ келинлари орасида талабгор бўлган дизайнер - ливанлик Зуҳайр Муродга эмас, британиялик модельерлар Тамара Ральф ва Майкл Руссоларга мурожаат қилди. Ralph & Russo брендининг сўровлари Зуҳайр Муродникидан анча юқори эканлиги маълум бўлди: Haute Couture коллекциясидаги тўй кўйлаги учун британиялик модельерлар 500 минг фунт стерлинг (40 миллион рубль) сўрашди. Ҳақиқий қироличалар либосига кумуш металл ипда ишлов берилган, у бир неча минг марваридлар ҳамда Сваровски кристаллари билан безатилган. Жаҳон кино ва шоу-бизнес юлдузлари орасида Ralph & Russo брендига талаб катта.\nКелиннинг дугоналари Мадинанинг кўйлагига ҳавас билан термулаётган вақтда меҳмонларга Иван Ургант, Алла Михеева ва қўшиқчи Глюкоза, шунингдек, ўзбекистонлик бошловчи Нилуфар Сотиболдиева ва "Ялла" гуруҳи солисти Фаррух Зокиров хизмат кўрсатишди. "Конгресс-парк" саҳнасида Филипп Киркоров ўзининг шоу-балети билан қатнашди. Келин-куёв рақси доғистонлик қўшиқчи Тимур Темировнинг "Небо над землей" сокин қўшиғи остида ижро этилди. Шунингдек, Сосо Павлиашвили ва Леонид Агутин ҳам ўз иштироклари билан тўй оқшомига файз бағишлашди. Меҳмонларга Марказий Осиё таомлари ва таниқли қандолатчи Ренат Агзамов томонидан тайёрланган торт тортиқ қилинди.\nТўй олдидан келин икки марта "қиз мажлиси" ўтказди: биринчиси Испаниянинг Марбельесида бўлса, иккинчиси Москванинг энг қимматбаҳо ресторанларидан бири Balzi Rossi'да. Мадина Испанияга ўзининг энг яқин дугоналари билан бирга хусусий самолётда бориб келди.\nКелиннинг отаси — тадбиркор Илҳом Шокиров Тошкентнинг энг қимматбаҳо "Гранд" меҳмонхонаси ҳамда Ўзбекистондаги "Демир" кўнгилочар марказларининг 65 фоизи, шунингдек Подмосковьедаги бир неча меҳмонхоналарга эгалик қилади.\nМосква Тожик олигархи Илҳом Шокиров Мадина Шокирова ҳашаматли тўй


Нью-Йоркда бортида Оксана Чусовитина бўлган самолёт портлаш хавфи туфайли фавқулодда қўнди\n15:41 / 13.12.2016\nЎзбекистон гимнастикачи Оксана Чусовитина Нью-Йорк аэропортида фавқулодда қўнган самолёт йўловчилари орасида бўлган. Бу ҳақда етти Олимпия ўйинлари иштирокчиси ТАСС’га хабар берган.\n"Парвоз давомида бизга бомба ҳақида хабар келиб тушди, - деди спортчи. – Биз Нью-Йоркдан учиб бўлгандик ва бирданига ортга қайрилиб, деярли 10 дақиқа ичида қайтиб қўндик. Биз самолётни текширишгандан сўнг, яна учиб кетамиз, деб ўйлагандик. Аммо ҳаммани хавфсиз жойга олиб ўтиб, рейсни бекор қилишди".\n"Фақатгина эртага эрталаб парвоз қилишимиз мумкин экан", - дея қўшимча қилиб ўтди Чусовитина.\nАввалроқ, Германиянинг Lufthansa авиакомпанияси самолёти Нью-Йоркдаги халқаро аэропортга фавқулодда қўнгани ҳақида хабар бергандик. Хьюстондан Франкфуртга йўл олган рейс “телефон орқали портлаш ҳақида пўписа қилингач” фавқулодда қўнган.\nУчувчи фавқулодда қўнишдан кейин ерни ўпиб қўйди (видео)\n21:45 / 31.03.2018


Янги йил ярмаркасидаги маҳсулотлар сифатли(ми)? - zarnews.uz\nЯнги йил ярмаркасидаги маҳсулотлар сифатли(ми)?\n– Давлат томонидан бериладиган нафақа ҳисобига кун кечираман, – дейди Самарқанд шаҳрида яшовчи Саодат Нуралиева. – Бозор ва савдо дўконларида озиқ-овқатларнинг нархи ошиб кетаётганлиги сабабли кейинги пайтларда оладиган пулимни етказишга қийналяпман. Кеча қўшнимиз “Мармар деҳқон бозори“да янги йил ярмаркаси очилганини ва у ердаги маҳсулотлар арзон нархларда сотилаётганини айтди. Қўшнимнинг гапларига қизиқиб, шу бозордан харид қилишга келдим. Тўғриси, нархларни кўриб, жуда хурсанд бўлдим ва Янги йил байрами учун керакли егуликларни сотиб олдим.\nМазкур бозорда 1 килограмм мол ва қўй гўшти 32 минг сўм, 1 килограмм товуқ гўшти 15 минг сўм, 1 дона тухум 500 сўм ҳамда шу каби бошқа 26 турдаги маҳсулот белгиланган нархларда сотилмоқда. Яроқлилик муддатлари текширилиб, масъул назорат ходимларининг рухсати билан савдо терминаллари орқали сотиляпти.\n– Ҳар куни 80-100 килограмдан гўшт ҳамда қишлоқ хўжалиги маҳсулотларини эл дастурхонига етказяпман, – дейди қўшработлик Учқун Назаров. – Чорвачилик ва деҳқончилик билан шуғулланаман. Шу боис ўзим етиштирган маҳсулотни дўконларга нисбатан арзон сотсам ҳам кам даромад бўлмайди.\nТеглар: Янги йил bozor Yarmarka


Жараён 17 May 2018 16:51 572\nНавоий вилояти ўзининг ер ости бойликлари, саноати билан ажралиб туради. Бу имкониятлардан самарали фойдаланишда эса хорижлик сармоядорларни кенг жалб этиш муҳим аҳамият касб этади.\nПрезидентимиз шу йил 2 мартда Навоийга ташрифи чоғида берган топшириқлари ижросини таъминлаш мақсадида 11-12 май кунлари халқаро бизнес-форум бўлиб ўтди. Унда дунёнинг 34 та давлатидан 170 нафардан зиёд инвестор, хорижий мамлакатларнинг Ўзбекистондаги элчилари ва дипломатлар иштирок этди.\n– Беларусь Республикаси анча йиллардан бери Навоий кон-металлургия комбинати билан ҳамкорлик қилиб келади. Биз ушбу халқаро миқёсда муҳим ўринга эга гигант корхонага шу кунга қадар юқори унумли “БеЛАЗ” русумли самосваллардан 35 та етказиб бердик. 2019 йил охиригача улар сонини 230 тага етказиш режалаштирилган, - дейди Беларусь Республикасининг Ўзбекистондаги ва мухтор элчиси Леонид МАРИНИЧ.\nШунингдек, Навоийдаги шарт-шароит ва яратилган имкониятлардан фойдаланиб, тез орада бройлер жўжа боқиш ва бу орқали иқтисодий фойда кўришни мўлжаллаяпмиз. Бу йўналишда шартномалар тузишга тайёрмиз. Ўйлайманки, икки томонлама бу ҳамкорликлар давлатларимиз ўртасидаги алоқаларни янада мустаҳкамлашга хизмат қилади.


"Ўзбекистон овози" газетасининг 100 йиллигига бағишлаб шахмат турнири ўтказилди\n30 июнь, 2018, 17:55 841\nЎзбек журналистикасида ўзига хос ўрин эгаллайдиган матбуот воситаларидан бири "Ўзбекистон овози" газетасидир. Бу йил ушбу "отахон" газета ўзининг 100 йиллигини нишонламоқда. Юбилей муносабати билан таҳририят мутасаддилари журналистлар ўртасида шахмат бўйича мусобақа ташкил қилдилар.\nРеспубликамизнинг турли ОАВдан келган ижод вакиллари швейцарча тизимда ғолиблик учун беллашди. Уларнинг ушбу "жанги"ни эса Ўзбекистон шахмат федерацияси ҳакамлари баҳолаб бордилар. Кескин ва муросасиз руҳда кечган беллашув якунида икки иштирокчи 6 очко билан қўшҳокимлик қилди. Бироқ қўшимча кўрсаткичлар эвазига "Муштум" журналининг бош муҳаррири Носиржон Тошматов якунда 1-ўринни қўлга киритди. 2- ва 3- ўринлар таниқли журналистларимиз Шоҳайдар Мирҳабибов ҳамда Рашид Галиевга насиб этди.\nP.S. Тез орада ушбу мусобақа ҳақида ҳикоя қилувчи фотолавҳалар сайтимизда пайдо бўлади.


АҚШ, Жанубий Корея ва Япония Шимолий Кореяга қарши йўналтирилган машқларни бошлашди\n14:12 / 20.01.2017\nАҚШ, Жанубий Корея ва Япония ҳарбий-денгиз кучлари бугун уч кунлик машқларни бошлашди. Унда Шимолий Корея баллистик ракеталарини кузатиш ва йўқ қилишдаги ўзаро ҳаракатлар режаси ишлаб чиқилмоқда. Kyodo агентлигининг хабар беришича, уларда Aegis ракеталарга қарши мудофаа тизими билан жиҳозланган учта – Американинг "Кертис Уилбур", Жанубий Кореянинг "Сэжон тэван" ва Япониянинг "Кирисима" кемаси иштирок этмоқда.\nАввалроқ Сеулда КХДР янги турдаги, катта эҳтимол билан қитъалараро баллистик ракетани учиришга тайёргарлик кўраётгани ҳақида хабарлар пайдо бўлганди. Улар мобил учириш қурималарида ўрнатиб бўлинган бўлиши мумкин.\nЯпония ҳарбий-денгиз кучлари шу сабабдан бундай ракеталарни йўқ қилиш ҳақида буйруқ олишган. Бу ҳолат улар мамлакат миллий хавфсизлигига раҳна солса юз беради.\nМаълумот учун, Шимолий Корея сўнгги вақтларда ўзининг ракета дастурини фаоллаштирди. Пхеньян ўтган йилда ҳар хил турдаги 20та ракетани учирди. Шунингдек, КХДР қитъалараро ядро ракетаси ишлаб чиқиш ишларини бутунлай якунлаганини ҳам таъкидлаган.\nАҚШ Шимолий Корея Япония Жанубий Корея


130 ёшли муслима онахоннинг 450 нафар эвараси бор | Бир пиёла чой\n← Хонанда Жаҳонгир Отажонов концерт дастурида Насиба Абдуллаевадан кечирим сўради\nҚизиқчи Мирзабек Холмедов қизини турмушга берди →\n130 ёшли муслима онахоннинг 450 нафар эвараси бор\nТуркиянинг Диёрбакир шаҳрида истиқомат қилувчи Шахи Тайюрак момонинг ҳозирда 450 нафар эвараси бор. Унинг 7 нафар фарзанди бўлиб, катта ўғли 96 ёшда. Онахоннинг аниқ ёши маълум эмас. Катта ўғлининг айтишича, онаси тахминан 130 ёшларда.\nБироқ унинг ҳужжатига нотўғри ёзилган. Яъни ҳижрий йил ҳисобидан Григорян тақвимига ўтишда чалкашлик бўлган ва унинг ҳужжатига 1919 йил 1 июль санасида туғилгани қайд этилган. Қизиғи шундаки, бу пайтда аёлнинг 5 нафар фарзанди бўлган. Кейинги туғилган қизининг паспортига 06.01.1926 санаси ёзилган.\nҲозирда аёл ўзини жуда тетик ҳис қилмоқда, хотираси ҳам жойида. Узоқ умр кўриш сирларидан бири сифатида у эрталаб яхши нонушта қилишни айтган.


Кран остида ҳалок бўлганларнинг оилаларига компенсация тўланди | Azon.uz - Ахборот-таҳлилий портал\nКран остида ҳалок бўлганларнинг оилаларига компенсация тўланди\n1754 09:40 20.01.2020\n2015 йилги ҳаж пайтида қурилиш кранининг қулаши оқибатида 107 нафар зиёратчи ҳалок бўлган ва юзлаб мусулмон жароҳат олган эди.\nФожиадан тўрт йилдан кўпроқ вақт ўтиб, кран остида ҳалок бўлган етти нафар малайзиялик зиёратчиларнинг яқинларига Саудия Арабистони томонидан товон пули тўланди.\nArabNews хабарига кўра, ўлганларнинг меросхўрларига 1 миллион риёлдан (267 минг доллар), ярадор бўлганларнинг ҳар бирига ярим миллион риёлдан берилган. Товон пулини қирол Салман шахсий маблағлари ҳисобидан тўлаган ва чекларни Саудия Арабистонининг Малайзиядаги элчиси Маҳмуд Ҳусайн Саид Каттан тегишли оилаларга топширган.\nБундан ташқари, қурбонларнинг оилаларига Малайзия зиёратчилар жамғармаси томонидан 5000 доллар ва такафул схемаси (исломий суғурта) бўйича ҳам 5000 доллар ажратилган.\n2017 йилда Саудия Арабистони суди Маккадаги краннинг қулаши бўйича Saudi Bin Laden Group компаниясини жавобгарликдан озод қилди. Ҳалокатга инсон омили сабаб бўлмагани айтилиб, компанияга қурбонларнинг оилаларига компенсация тўлаш ва масжидга етказилган зарарни қоплаш мажбуриятини юкламаслик тўғрисида қарор чиқарилди.\nАдлия вазирлигида компьютерлар... ўчирилмоқда\nконпенсация Саудия Арабистони Малайзия Макка ҳалокат


ИШ ҲАҚИ ВА ПЕНСИЯЛАР МИҚДОРИ ОШГАНИДАН АҲОЛИ ХУРСАНДМИ?\nШаҳриёр 2008 йилнинг 6 март куни Ўзбекистон Республикаси президентининг “Иш ҳақи, пенсиялар, стипендиялар ва ижтимоий нафақалар миқдорини ошириш тўғрисида”ги фармони мамлакат оммавий ахборот воситаларида чоп қилинди. Ушбу фармонда 2008 йилнинг 1 апрелидан бошлаб бюджет муассасалари ва ташкилотлари ходимларининг иш ҳақи, стипендиялар, пенсиялар ҳамда ижтимоий нафақалар миқдори ўрта ҳисобда 1,12 баравар оширилиши таъкидланган.\nМасъул ходим изоҳи\nДастлаб биз айни фармон юзасидан изоҳ олиш учун пойтахтдаги ижтимоий таъминот бўлимларидан бирига боғландик. Биз билан мулоқотда бўлган суҳбатдошимиз ушбу фармон, энг аввало, Ўзбекистон меҳнат қонунчилигида белгиланган тартибда (яъни аёллар 20 йил иш стажига, эркаклар 25 йил иш стажига эга бўлган тақдирда) пенсияга чиққан ҳамда белгиланган иш стажига эга бўлмаган ижтимоий қатлам вакиллари учун тааллуқли эканини маълум қилди. Унинг айтишича, Ўзбекистонда энг кам иш ҳақи шу пайтгача 18630 сўм эди, ушбу фармонга мувофиқ 1 апрелдан бошлаб 20865 сўмни ташкил этади. “Шунингдек, мамлакатда ёшга доир пенсия 36900 сўм эди, 1 апрелдан бошлаб эса 41330 сўмга етади”, - дея таъкидлади у.\nИжтимоий таъминот бўлими ходимининг яна маълум қилишича, ушбу фармоннинг учинчи бандида гап баъзи имтиёзли ижтимоий қатлам, яъни Улуғ Ватан уруши, Афғонистон уруши қатнашчилари, давлат томонидан турли фахрий унвонларга сазовор бўлган фуқаролар ҳамда кўп болали оилалар ва икки ёшгача фарзанд боқаётган аёллар оладиган ойлик тўловлар ҳақида бормоқда.\nСуҳбатдошимизнинг маълум қилишича, бу тўловларга қўшиладиган устама ва қўшимча ҳақлар тўловларнинг миқдоридан келиб чиқиб эмас, балки фақат Ўзбекистондаги энг кам иш ҳақи миқдоридан келиб чиққан ҳолда белгиланади. Унинг айтишича, масалан, 50000 сўм пенсия оладиган уруш ёки санъат фахрийсининг устама ҳақи 5000 сўмгачани ташкил этиши мумкин.\n“Маош ошди, энди нархлар ҳам ошадими?”\nМавзуни ўрганиш жараёнида биз мамлакат фуқароларининг президент чиқарган фармондан зиғирча ҳам қувонмаганларига, билъакс қаттиқ хавотирга тушаётганларига гувоҳ бўлдик. Бу борада фикр билдирган турли ёшдаги ўзбекистонликлар гап нимада эканини тушунар-тушунмас, Ўзбекистонда иш ҳақи, пенсиялар, стипендиялар ва қўшимча ҳақларнинг ошиши одатий ҳол эканини таъкидладилар ҳамда ўзларини иш ҳақининг ошишидан кўра 1 апрелдан бошлаб қандай хизматлар ва маҳсулотлар қийматининг қанчага ошиб кетиши қизиқтиришини маълум қилдилар.\n- Ойликларнинг, пенсияларнинг икки ёки уч минг сўмга оширилиши Ўзбекистон шароитида жуда кулгили, - деб фикр билдирди бир ўзбек онахони. - Ахир маошлар номигагина оширилгани билан биринчи апрелдан бошлаб Ўзбекистонда аҳолининг кундалик истеъмол моллари, йўлкира, коммунал тўловлар ва умуман, барча нарсаларнинг нархи бир неча баравар ошиши кўп кўрилди-ку.\nУнинг айтишича, президент 1 апрелдан бошлаб ойликларни ошираркан, мамлакатдаги ижтимоий-иқтисодий муаммоларнинг янада кескинлашуви учун шароит яратиб, Ўзбекистон аёллари байрамига жуда катта совға тайёрлаган.\nМайда савдогарлик билан шуғулланувчи бир гуруҳ суҳбатдошларимиз ҳукумат бу тахлит маошларни ошириб, аҳолига “кўмак” берганидан кўра, ҳозирда халқнинг ўз кунини ўзи кўриши учун шароит яратиб берса, яхшироқ бўлишини таъкидладилар. “Ахир Ўзбекистондаги энг кам иш ҳақининг ўзи билан ўлмай яшашнинг ҳеч ҳам иложи йўқ-да”, дея фикр билдирдилар улар қизишиб.


Калифорния штати Uber'дан 1 миллиард доллар ундирмоқчи\nАмериканинг Калифорния штати Uber'дан меҳнат қонунчилигини бузганлиги учун 1 миллиард доллардан ортиқ товон пули ундиришни талаб қилиб, федерал судьяга мурожаат қилди. Бу ҳақида Bloomberg хабар берди.\nКалифорния меҳнат ва ходимларни тайёрлаш хизмати такси ҳайдовчилари фойдасига 100 миллион доллар ундириш ишини кўриб чиқаётган федерал судга ана шундай мурожаат билан чиқди.\nБундан аввал Американинг иккита штатидаги такси ҳайдовчилари - ҳайдовчилик мақоми тўғрисидаги жамоавий шикоят хатига кўра, онлайн-сервисдан 852 миллион доллар ундирмоқчи эканлиги ҳақида хабар қилинган.\nТакси ҳайдовчилари уларни штат ҳайдовчилари деб тан олиш ҳамда етти йиллик жарима тўлашни, шунингдек автомобилнинг шу йиллар ичидаги техник харажатларини қоплашни талаб қилишган. Uber компанияси эса ҳайдовчиларнинг бундай ҳақ-ҳуқуқлари йўқлигини маълум қилди.\nUber онлайн-сервиси дунёнинг юздан ортиқ шаҳарларида мобил телефон орқали такси буюртма қилиш имконини беради.\n17:14 / 22.09.2018\n12:51 / 22.09.2018\nКалифорнияга тарихдаги энг кучли зилзила хавф солаётгани маълум қилинди


Қаноат - улкан бойлик - Fitrat.uz\nБош саҳифа / Мақолалар / Қаноат – улкан бойлик\nҚаноат – улкан бойлик\nDekabr 5, 2017\tҚаноат – улкан бойликda fikr bildirishni o'chirish 177 Кўришлар\nАллоҳ таоло Ўзининг охирги ва мукаммал китоби Қуръони Каримда шундай марҳамат қилади:\nЭркакми ё аёлми – кимда – ким мўмин бўлган ҳолида бирор эзгу иш қилса, бас, Биз унга ёқимли ҳаёт бахш этурмиз (Наҳл сураси 97- оят).\nЧин солиҳ мўмин бу дунёда бой ёки камбағал ҳолда яшамасин, барибир, унинг ҳаёти ўзига ёқимли ва мақбулдир. Бой бўлгандаги ҳолати маълум. Борди-ю, у фақирликда яшаётган бўлса ҳам, унда яна бир катта бойлик – қаноат борки, у туфайли ғам-ташвиш тортмайди.\nЖобир ибни Абдуллоҳ розияллоҳу анҳудан ривоят қилинади: Пайғамбаримиз соллаллоҳу алайҳи ва саллам: “Қаноат йўқ бўлмайдиган бойликдир”, – дедилар.\nАбу Ҳурайра розияллоҳу анҳудан ривоят қилинади: Пайғамбаримиз соллаллоҳу алайҳи ва саллам: “Тақводор бўл! Одамларнинг обиди бўласан, қаноатли бўл! Одамларнинг шукрлиси бўласан, ўзинг яхши кўрган нарсангни одамларга ҳам яхши кўр! Мўмин бўласан, қўшнингга яхшилик қил! Мусулмон бўласан, кулгуни озайтир! Албатта, кулгунинг кўпи қалбни ўлдиради”, – дедилар.\nҲақиқатан, мулоҳаза қиладиган бўлсак, қаноат улкан бойлик бўлиб, у фақат ҳақиқий мўмин кишининг қалбида қўним топади. Mўмин бўлмаган одам бу улкан хазинани қалбига сиғдира олмайди, шунинг учун унинг ҳаёти кўпинча серташвиш ўтади. Мўмин киши эса қалбини хотиржам қилиб борига қаноат қилиб яшайди.\nАбу Бакр Мароғий: “Оқил – дунё ишини қаноат ва кейинга қолдириш билан, охират ишини хирс ва тезлик билан, дин ишини эса илм ва тиришқоқлик билан бажарадиган кишидир”, – деганлар.\nМуҳаммад ибн Али Термизий айтадиларки: “Қаноат – нафснинг тақсим қилинган ризққа рози бўлишидир”.\nЯна айтиладики: Кимнинг қаноати кўп бўлса, унинг ҳар бир таоми ёқимли бўлади. Кимки ҳар қандай ҳолатда Аллоҳ таолога қайтса, Аллоҳ уни қаноат билан ризқлантиради.\nҚуръони Карим ва маънолар таржимаси, Рисалатул Қушайрия китоби асосида\nимом ноиби Акромов Нуриддин тайёрлади.\nАввалги КАТТА БАДР ҒАЗОТИДА МУСУЛМОНЛАРГА АЛЛОҲНИНГ ЁРДАМИ\nКейинги Ажойиб мусулмон бадиий санъати кўргазмаси иш бошлади


Россиялик хонанда Игорь Николаев қиз фарзандли бўлди\nРоссиялик қўшиқчи ва бастакор Игорь Николаев ва унинг рафиқаси, хонанда Юлия Проскурякова қиз фарзандли бўлишди. Бу ҳақда ўзининг фейсбукдаги саҳифасида продюсер Евгений Фридлянд маълум қилди.\n"Бугун қўшниларимизда Вероника исмли қизча туғилди, қизнинг вазни 2695 грамм ва бўйи 490 мм. Чин кўнгилдан табриклаймиз! Бироқ бир нарсани сўрашга ийманиб турибман – Верониканинг фамилияси қандай? Проскуряковами ёки Николаевами? )))", деб ёзди Фридлянд.\nЁш онанинг ўзи твиттерда қуйидаги хабарни қолдирди: "Бугун 7:34 да Вероника исмли қизимиз туғилди. Хуш келибсан, қизалоғим!".\n"Комсомольская правда" нашрининг маълумотларига кўра, янги туғилган қизча Юлия Проскурякова ва Игорь Николаевнинг биринчи фарзандларидир. Жуфтлик 6 йилдан бери бирга яшамоқда. Улар турмуш қуришганда ҳаттоки Николаевнинг дўстлари ҳам уларнинг никоҳларига шубҳа билан қарагандилар, чунки уларнинг орасидаги фарқ 22 йилни ташкил қилади. Николаевнинг биринчи турмушидан қизи ўзининг ўгай онасидан 5 ёшга катта. Бироқ Игорь ва Юлия гап-сўзларга эътибор бермаганлар ва фарзанд кўришни жуда исташган.


Ўзбекистон U-19 иккинчи ўйинда ҳам Беларусни мағлуб этди\n19:21 / 16.11.2015\nЖасур Абдураимов бошчилигидаги Ўзбекистон ёшлар терма жамоаси Тошкентдаги "Жар" стадионида 16 ноябрь куни Беларусь U-19 терма жамоасига қарши иккинчи назорат учрашувини ўтказди.\nЖамоаларнинг ўзаро дастлабки учрашувида ўзбекистонликлар 1:0 ҳисобидаги ғалабани қўлга киритганди. Иккинчи учрашув ҳам Абдураимов шогирдлари ғалабаси билан якун топди. Бу сафар ҳисоб бироз каттароқ кўриниш олди —3:1.\nУчрашувнинг биринчи бўлимида Беҳзод Ғанижонов ҳамда Достон Ибрагимов рақиб дарвозасини бир борадан ишғол қилган бўлса, иккинчи таймда захирадан майдонга тушган Суҳроб Нуруллаев учинчи голга муаллифлик қилди.\nЭслатиб ўтамиз, Ўзбекистон ёшлар терма жамоаси келаси йили Баҳрайнда бўлиб ўтадиган U-19 ёшлар ўртасидаги Осиё чемпионати финал босқичига тайёрланмоқда.


QazCovid-in вакцинаси клиникагача бўлган синовлардан ўтди | Қозоғистон янгиликлари: Сўнгги хабарлар «Kazakh TV» каналида | Kazakh TV\nQazCovid-in вакцинаси клиникагача бўлган синовлардан ўтди\nҚозоғистондаги ишлаб чиқилган вакцина дастлабки синовлардан муваффақиятли ўтди. Дори-дармонлар ва тиббий буюмлар эеспертизаси миллий маркази матбуот хизмати тарқатган маълумотга кўра, препарат заҳарли эмас, аллергия бермайди ва кўнгиллиларда синаб кўриш учун тайёр.\n«Вакцина хавфсизлиги ва самарадорлигини баҳолаш учун уни кўпсонли клиник синовлардан ўтказиш зарур. Шундан кейингина вакцинанинг мутлақо зарарсиз эканлиги хусусида бир хулосага келинади», дейди Фармакология синовлари Алмати лабораторияси мудираси Валентина Шнаукшта.\nТурли жониворлар организмига кўп миқдорда киритиш орқали вакцина қанчалик самарали ва хавфсиз эканлиги синалди. Марказ мутахассислари маълум қилишича, COVID-19 га қарши препаратни эндиликда одамларда синаб кўриш мумкин. Эслатамиз, аввалроқ ЖССТ олимлар ишланмасини ўз рўйхатига киритган эди. Энди эса у синовлар ўтказиш мумкин бўлган COVID-19га қарши номзод вакциналар рўйхатига киритилди. Препарат хасталанган қозоғистонликлардан ажратиб олинган вирус штамми асосида ишлаб чиқилди.


Ереванда намойишчи аёллар ҳибсга олинди - zarnews.uz\nАрманистон пойтахтида Бош вазир Никол Пашиняннинг истеъфосини талаб қилаётган 15 киши полиция томонидан ҳибсга олинди, дея хабар берган Арманистон полицияси матбуот хизмати.\nАкцияни "ВЕТО" ижтимоий-сиёсий ҳаракати аъзолари саналган аёллар ташкил этган. Улар ҳукумат биносига киришга уринган, полиция қуршовини бузган, шунингдек, ҳукумат биносига тухум ва қизил чиннигуллар отишган.\nШундан сўнг ҳибсга олишлар бошланган. Ҳибсга олинганларнинг аксарияти аёллардир.\nМаълумот ўрнида: Арманистондаги сиёсий инқироз мамлакат Тоғли Қорабоғдаги ҳарбий можароларда Озарбайжондан енгилганидан бери давом этяпти. Инқироз февраль ойи охирида Арманистон Қуролли Кучлари Бош штаби Пашиняннинг истеъфосини талаб қилгач, кескинлашди.\n28 март куни Арманистон Бош вазири Никол Пашинян бўлажак парламент сайловлари фонида истеъфога чиқишини эълон қилди. Сиёсатчи Арманистон халқи кимни танласа, ўша шахсга ҳокимиятни топширишга тайёр. Пашинян сайловда ўз номзодини қайтариб олмоқчи эмас. Республикада парламент сайловлари жорий йилнинг июнь ойида бўлиб ўтади.\nТеглар: Норозилик намойишлари Ереван


Kun.uz’га келиб тушган мурожаат Тошкент шаҳар прокуратураси ҳамкорлигида ҳал бўлди\nKun.uz таҳририяти фуқаролардан келган мурожаатларни жамоатчилик эътиборига ҳавола қилиш, имкон даражасида уларга ижобий ечим топиш борасида саъй-ҳаракат кўрсатиб келади. Шундай мурожаатлар орасида бир неча 10 йиллардан бери ечим топмаётган муаммо эътиборимизни тортди.\nМурожаатда Тошкент шаҳар, Юнусобод тумани, Машинасозлар кўчаси, 6-уй манзилида жойлашган, Қишлоқ хўжалиги илмий ишлаб чиқариш маркази балансида бўлган ётоқхонага бир неча йиллардан бери хусусий уй жой мақоми берилмаётгани, унда истиқомат қилиб келаётганлар оғир шароитларда яшашларига тўғри келаётгани, иситиш тизими, электр энергияси ва табиий газ таъминоти, ётоқхонани таъмирлаш ишлари эга бўлмагани туфайли умуман талабга жавоб бермаётгани қайд этилган эди.\nТаҳририят тасвирга олиш гуруҳи мурожаат манзилига бориб муаммони ҳар томонлама ўрганди. Ётоқхонада, оғир шароитларда яшаб келаётган фуқаролар билан учрашиб, дардлари тингланди. Масала юзасидан Юнусобод тумани ҳокимлиги, шаҳар прокуратурасига мурожаат қилинди. Тошкент шаҳар прокуратурасининг тегишли кўрсатмаси билан мазкур муаммо ўрганиш вазифаси Юнусобод туман прокуратурасига берилди. Аҳоли билан юзма юз мулоқот қилиниб, масала чуқур ўрганилди ва тегишли чоралар кўрилди.\nНатижада туман хокимлигининг Давлат қабул ҳайъати ташкил этилиб, унинг 2018 йил 20 августдаги далолатномасига асосан Қишлоқ хўжалиги илмий ишлаб чиқариш маркази балансида бўлган ётоқхонага уй-жой мақомини берса бўлади, деган хулосага келинди.\nЮнусобод туман ҳокимлиги 2018 йил 12 октябрь куни ўзининг 1660-сонли қарори билан Қишлоқ хўжалиги илмий ишлаб чиқариш марказининг 2018 йил 25 августдаги туман ҳокимлигига йўллаган 05/04-04-1021 сонли хати ҳамда Давлат қабул ҳайъатининг далолатномасини инобатга олган ҳолда, ЎзР Уй-жой кодексига асосан, Юнусобод тумани, Машинасозлар кўчаси, 6-уй манзилида жойлашган ётоқхона туман ҳокимияти балансига ўтказди. Шу билан у Давлат турар-жой фондига киритилган.\nЭндиликда, мазкур уйда истиқомат қилувчи фуқаролар, ўзлари яшаб турган хонадонларни белгиланган тартибда хусусийлаштиришлари мумкин бўлади. Бундан ташқари, бинони таъмирлаш, коммунал хизматларни яхшилаш каби масалаларга барҳам бериш имкони пайдо бўлган.\nАҳмад Дониш кўчасининг бир қисми бир ярим ойга ёпилади


Кейинги йилларда таълим тизимида амалга оширилаётган ислоҳотлар, хусусан, 11 йиллик таълим қайта тикланиб, мактабни аъло баҳо ва намунали хулқ билан тамомлаган ўқувчиларни олтин ҳамда кумуш медаллар билан тақдирланиши ёшлар иқтидорига муносиб эътирофдир. Чунки, умумтаълим мактабларининг минглаб ёшлари ҳали ўқувчилик чоғидаёқ фан ва маданият, спорт соҳаларида катта ютуқларга эришмоқдалар. "Наманган ёшлар маркази"да "Илм ва истеъдод чўққилари сари" шиори остида бўлиб ўтган тадбир ана шундай ёшлар, ота-оналар, устозларнинг унутилмас байрамига айланди.\nТадбирда вилоят ҳокими ўринбосари Жамолиддин Алойиддинов, Наманган шаҳар ҳокими Шавкатжон Абдураззоқов, вилоят халқ таълими бошқармаси бошлиғи Ваҳобжон Ражапов олтин медал соҳибларини самимий табриклаб, уларга таълимнинг кейинги босқичларида омад тиладилар.\n- Мен дадамга ҳавас қилиб математика фанини пухта ўрганишга интилдим. - дейди Уйчи туманидаги 9-умумтаълим мактаби битирувчиси Ноила Абдужалилова. - Мақсадим НамДУда ўқиб, математика фанини янада чуқур ўрганиш ҳамда малакали мутахассис бўлиш.\nУчқўрғон туманидаги 19-мактаб битирувчиси Азизбек Нурмирзаев эса НамДУнинг экология ва атроф-муҳит факультетида ўқиш ниятида. Шунинг учун у табиий фанларни ихлос билан ўрганди. Фан олимпиадаси ва "Билимлар беллашуви", турли кўрик-танловларда фаол қатнашди. У амакиси - эколог Шерзод Турдиевга ҳавас қилган. Ҳавас ва қизиқиши унга олтин медаль тақдим этди. Келажак учун етарли билим тўплади.\nТақдирлаш маросимида қатнашган ҳар бир битирувчи ўзининг юксак ва беғубор орзуларидан сўзлайди. Норин туманидаги 44-мактаб битирувчилари Акмалжон Эркинов, Муҳаммаджон Убайдуллаев ёки Наманган шаҳридаги 1-мактаб битирувчиси Мафтуна Адашалиевалар ана шундай интилувчан ёшлардир.\nТақдимот маросимида ёшларга олтин медаллар, диплом ва эсдалик совғалари тантанали топширилди. Ғолиб ўқувчиларни тарбиялаган устозларга ҳам ҳурмат-эҳтиром кўрсатилди.\nБу ёшларни эртага янада жиддий синовлар кутмоқда. Илм олиш, ўзи истаган касбни эгаллаб, устозлар умидини оқлаш, Ватанга, халққа сидқидил хизмат қилишни ният қилиб орзулар осмонида парвоз этаётган иқтидорли ёшларга парвозингиз юксак бўлсин, деймиз!\nПУХТА РЕЖА - ЮКСАК НАТИЖА!\nЮКСАК ПАРВОЗИ ЁШЛАР


29 апрель 2016, 19:07\nКолин Фьез исмли бу тиниб-тинчимас ихтирочи анчадан буён бирор нима яратиш иштиёқида юрар эди. Ниҳоят, бир куни у катта ёшли инсонни ҳавога кўтара оладиган ҳовербайк – учар мотоцикл яратишга муваффақ бўлди. Бу ҳақда Gizmodo интернет нашри хабар тарқатган, дейилади "Терабайт" нашрида.\nИкки томонига моторлар ўрнатилган металл рама янги конструкциянинг асоси ҳисобланади. Учар мослама олд ва орқа томондаги моторларга ўрнатилган ҳаво парраклари ёрдамида ҳавога кўтарилади.\nУчар мосламани яратиш учун жаноб Фьез бир ойдан камроқ вақт сарфлаган. Маълум бўлишича, лойиҳани Ford компанияси молиялаштирган.\nАммо экспертлар бу лойиҳани қўллаб-қувватламасликларини, бу учиши мумкин бўлган энг хавфли техникалардан бири эканини таъкидлашмоқда. Боиси унда ҳозирча тана мувозанатини сақлаш жуда мушкул. Колин Фьез бу фикрларни рад этиб, бу технологияни такомиллаштириш, чинакам учар мотоцикллар яратиш ниятида эканини айтган.\nСиз ҳам гаражда яратилган учар мотоциклни томоша қилинг:\nБуюк Британиянинг Стэмфорд шаҳарчасида антиқа ихтиролари билан машҳур Фьез 2016 апрель ойининг бошларида ғаройиб гранатомёт қуролини, 2013 йилда тезюрар болалар коляскаси ва соатига 88 км тезликда сувини тортадиган мотор ўрнатилган унитаз яратган.\nЯнгиликлар » Технология » Учар мотоцикл намойиш этилган ролик 1 кунда миллион марта кўрилди


Home Ratsional ovqatlanish Қайси маҳсулотлар темир моддасига бой?\nОрганизмда вужудга келган темир танқислиги ҳолати ва унинг ўта камайишидан келиб чиқадиган кам қонлик инсоннинг ҳимоя кучларини сусайтириб, ҳар хил касалликларга чалинишга мойиллик туғдиради. Болаларнинг жисмонан ва руҳан ривожланишига салбий таъсир қилади, шунингдек аёллардаги ҳомиланинг нормал етилишига ва соғлом ривожланишига таъсир этиб, туғиш пайтида кузатиладиган асоратларнинг кўпайишига сабаб бўлади. Ундан ташқари темир танқислиги камқонлиги бор она туғилажак болага етарли миқдорда темир заҳирасини бера олмайди. Чақалоқ ривожланишдан орқада қола бошлайди.\nТемир моддаси организмга овқат таркибидан киради ва ошқозон-ичак тизимида сўрилади. Овқат таркибидан кирган темир моддасининг фақат 5-8 фоизигина сўрилади, у суткада тахмина 2 мг.ни ташкил этади. Темир моддаси темир бирикмаларни сақловчи озиқ-овқат моддалардан, айниқса темирга бой ва темир яхши сўриладиган гўшт маҳсулотларидан организмга киради. Темир моддаси гўшт маҳсулотларидан ташқари қуйдаги ўсимлик маҳсулотлари ва меваларда: нўхот, ловия, гречка, арпа, қуритилган ўрик, олча, нок, олхўри, наъматак, шивит (укроп), исмалоқда кўпроқ бўлади. (1- жадвалда темир моддаси кўп бўлган озоқ-овқат маҳсулотлари келтирилган).\nТемир моддаси сут, қатиқ, қаймоқ, сарёғ, апелсин, лимон, таркибида кам бўлади.\nОрганизимда темир моддаси етишмаса…\nТерининг қуруқлашиши, оғиз бурчагинг ва товонни ёрилиши, сочнинг тез синиши ва тўкилши, тишларнинг мўрт бўлиб емирилиши, тирноқларнинг юпқалашиши, кўчиши ва синиши, тирноқ шаклининг ўзгариши, ҳид сезишда (қуруқ ердан сув сепилганда чиқадигин, шунингдек киросин, бензин, тамаки, машина маторидан чиқадиган ҳидларни ёқтириш) ва таъм билишда ( кесак, гилвата, чой шамаси, хом гўшт, макарон, гуруч ейишга мойиллик) каби ўзгаришлар кузатилади.


ИСЛОҲОТЛАР ХАЛҚИМИЗ МАНФААТЛАРИГА ХИЗМАТ ҚИЛМОҚДА » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » ИСЛОҲОТЛАР ХАЛҚИМИЗ МАНФААТЛАРИГА ХИЗМАТ ҚИЛМОҚДА\nИСЛОҲОТЛАР ХАЛҚИМИЗ МАНФААТЛАРИГА ХИЗМАТ ҚИЛМОҚДА\n30-12-2019 11:35 Navoiy shahri\nНавоий шаҳар ҳокими М.М.Базаровнинг\nшаҳримиз аҳолисига янги йил табриги\nШу кунларда барчамиз учун қадрли бўлиб қолган 2019 йил билан хайрлашиб, янги - 2020 йилни кутиб олишга қизғин ҳозирлик кўрмоқдамиз.\nОртда қолаётган йилимиз шаҳримиз учун улкан ютуқлар, муваффақиятлар, шунингдек, ўзгаришлар, хайрли воқеалар йили сифатида тарих саҳифаларида муҳрланмоқда.\nХалқимиз истиқлолимизнинг йигирма тўққизинчи йилига эзгу ниятлар билан қадам қўймоқда. Янги йилни тинч-тотув, файзли, ҳавас қилса арзирли кунларимизга, тўкин дастурхонимизга шукроналик туйғуси, эртамизнинг янада файзли, мурувватли бўлишига қатъий ишонч билан кутиб олмоқдамиз. Поёнига етаётган йил барчамиз учун ҳам меҳнат ва матонат йили бўлди.\nАйниқса, халқаро майдонда мамлакатимиз нуфузининг янада ошганига, дунёнинг энг тараққий топган давлатлари билан самарали ҳамкорликнинг янги босқичи бошланганига барчамиз гувоҳ бўлиб турибмиз.\nМуҳтарам Президентимиз ташаббуслари билан мустақил юртимизда амалга оширилаётган барча ислоҳотлар замирида халқимизнинг турмуш фаровонлигини яхшилаш, пировардида одамларимизнинг бахтли яшашини таъминлашдек эзгу мақсадлар мужассам.\nБу эзгу ислоҳотлар самарасини шаҳримизда жорий йилимизнинг ўтган даврида амалга оширилган улкан бунёдкорлик, ободончилик ишлари мисолида ҳам кўришимиз мумкин.\nШаҳримизда 2019 йилда жами қиймати 387,5 млрд.сўмлик 70 та лойиҳа ишга туширилиб, 1203 та иш ўрни яратилди.\nНатижада давлат бюджетига 11 млрд. 600 млн. сўм маблағ туширишга эришилди.\n2020 йилда жами қиймати 218 млрд.сўмлик 67 та лойиҳа ишга туширилиши режалаштирилган бўлиб, бунинг натижасида 1386 та иш ўрни яратилиши кутилмоқда.\nОртда қолаётган йил учун экспорт прогноз кўрсаткичи 5540,0 минг. АҚШ доллари, шундан саноат маҳсулотлари 3080, минг. АҚШ доллари ва мева-сабзавот маҳсулотлари бўйича 2460,0 минг. АҚШ доллари этиб белгиланган эди. Натижада, 7951,0 минг. АҚШ доллари миқдорида экспорт амалга оширилиб, йиллик режага нибатан бир ярим баравар ортиғи билан бажарилди.\nНавоий шаҳар ҳудудида 2019 йил Инвестиция дастурига асосида 5 та тиббиёт муассасалари таъмирланиб, 40 677,4 млн.сўмлик қурилиш-таъмирлаш ишлари амалга оширилди.\nИнвестиция дастури асосида қурилган объектларга 48 629,3 млн.сўмдан ортиқ маблағлар йўналтирилиб, жорий йилда 8 та объект фойдаланишга қабул қилинди.\nЖорий йил давомида ҳарбий хизматчилар учун 8 та беш қаватли 180 хонадонли ҳамда 5 та аҳоли учун арзон ва қулай бўлган етти қаватли, 210 хонадонли турар-жой бинолари фойдаланишга топширилди.\nБундан ташқари, тадбиркорлик субъектлари томонидан қурилган 19 та 1056 та хонадонли кўп қаватли турар-жойлар ўз эгаларига топширилди. Шаҳар ҳудудида жорий йилда жами 32 та 1446 та хонадонли кўп қаватли турар-жой бинолари бунёд этилди.\nИнвестиция дастури асосида шаҳар тиббиёт бирлашмаси ва Кўп тармоқли поликлиникаси қурилиш ишларига 3587.827 млн. сўм маблағ ажратилиб, 2019 йил январь ойида фойдаланишга топширилди. Навоий шаҳар Тиббиёт коллежи ётоқхонаси негизида 6 млрд.сўм маблағ эвазига 70 ўринли шаҳар марказий шифохонаси бунёд этилди. Шунингдек, "Гулистон” қўрғони ҳудудида жорий йил июнь ойидан лойиҳа қиймати 4 млрд.сўм бўлган шаҳар марказий шифохонасига қарашли 40 ўринли туғруқ мажмуаси қурилиши олиб борилмоқда.\nШаҳарда хусусий секторни қўллаб-қувватлаш, улар фаолиятини кенгайтиришга ҳам алоҳида эътибор қаратилаяпти.\nБугун Навоий шаҳридаги 19 та умумтаълим мактабларида 31 920нафар ва кўриш имконияти чекланган болалар учун ихтисослаштирилган мактабида эса 108 нафар ўқувчи таълим олади.\nУмумий ўрта таълим мактабларини янги ўқув мавсумига тайёрлаш ва моддий техник базасини яхшилаш мақсадида маҳаллий бюджет ҳисобидан жами 1,9 млрд.сўм маблағ ажратилди.\n2020 йилда умумтаълим муассасаларининг моддий-техника базасини ва инфратузилмасини такомиллаштириш учун жами 11,4 млрд. сўм маблағ ажратиш орқали "Замонавий мактаб” лойиҳаси бўйича 16-мактаб ҳовлисидан 420 ўринли ўқув биноси қурилиши режалаштирилган.\nШунингдек, келгуси йилда шаҳримизда 320 ўринли "NAVOIY PROFI SCHOOL” давлат-хусусий шерикчилик шаклидаги умумий ўрта таълим мактаби фаолияти йўлга қўйилиши кўзда тутилган.\nБугунги кунда Навоий шаҳрида 3-7 ёшдаги болалар 10304 нафарни ташкил этиб, шаҳардаги 34 та давлат ва 13 та нодавлат мактабгача таълим ташки-лотларида 11351 нафар болажонларимиз тарбияланмоқда.\nЖорий йилда Навоий шаҳрида мактабгача таълим тизимини моддий-техник базасини мустаҳкамлаш учун 1,1 млрд. сўм маблағ ажратилди. Шунингдек, ша-ҳардаги 9 та мактабгача таълим ташкилотларининг иситиш тизими 1 млрд. сўм маблағ эвазига мукаммал таъмирланди. Қолаверса, ўнлаб янги мактабгача таълим муассасалари фаолияти йўлга қўйилди.\n"Ёшлар - келажагимиз” Давлат дастури доирасида Навоий шаҳрида жорий йилнинг ўтган даврида 19 нафар ёш тадбиркорларнинг ўз бизнесларини бошлаши учун 6,9 млрд. сўмдан ортиқ маблағлар йўналтирилди ва 71 га яқин янги иш ўринлари яратилди.\nОртда қолаётган йилимизда келажагимиз эгалари бўлмиш ёшларимиз томонидан ҳам салмоқли натижаларга эришилди. Бу муваффақиятлар эса муҳтарам Юртбошимиз томонидан муносиб рағбатлантирилиб келинмоқда.\nХусусан, шаҳримиз спортчиларининг жорий йил Ўзбекистон чемпионатида 431 та, Осиё ўйинларида 84 та, жаҳон чемпионатида 4 та, халқаро турнирларда эса 54 та медални қўлга киритгани ёшларимиз орасида ҳақиқий спортчилар камолга етаётганидан далолат беради.\nКириб келаётган янги йилда ҳам бу хайрли ишлар изчил давом эттирилиб, халқимизнинг турмуш тарзини янада яхшилаш борасида қатор ишларни амалга ошириш режалаштириб олинган.\nФурсатдан фойдаланиб, яна бир бор барчангизни кириб келаётган Янги - 2020 йил билан самимий муборакбод этаман.\nБарчангизга мустаҳкам сиҳат-саломатлик, оилавий бахт, Ватанимиз равнақи йўлидаги масъулиятли ва шарафли фаолиятингизда улкан муваффақиятлар тилайман.\nЯнги йилда хонадонингиздан чексиз қувонч, файзу-барака, тинчлик-осойишталик аримасин! Буюк ва муқаддас Ватан — жонажон Ўзбекистонимиз осмони ҳамиша мусаффо бўлсин!\nМАЛАКАЛИ ТИББИЙ ХИЗМАТ АҲОЛИ САЛОМАТЛИГИНИНГ КАФОЛАТИ БЎЛМОҚДА\nБУНЁДКОРЛИК ВА ЯРАТУВЧАНЛИК ИШТИЁҚИ\nҚутлуғ айём шукуҳи\nЯНГИ ЙИЛ ФАЙЗ КЕЛТИРСИН


Коллеж ўқувчилари Ислом динининг инсонларни эзгуликка даъват этишини кўрсатиб беришди\n23:12 / 08.06.2017\nМаълумки, ҳафтанинг ҳар пайшанба куни таълим даргоҳлари, маҳаллалар ва бошқа жамоатчилик масканларида кенг миқёсдаги профилактик тадбирлар ўтказилмоқда.\nАндижон вилояти Олтинкўл туманидаги иқтисодиёт коллежида бўлиб ўтган тадбирда ўқувчилар маънавиятини юксалтириш, уларни ёт диний оқимлар тажовузидан ҳимоя қилиш ҳақида сўз борди.\nИқтисодиёт касб-ҳунар коллежининг иқтидорли ўқувчиларидан ташкил топган “Андижон зукколари” гуруҳи куни кеча “Сиз қонунни биласизми?” кўрик-танловининг вилоят босқичида иштирок этиб, фахрли биринчи ўринни эгаллади. Тадбирда гуруҳ аъзолари “Биз ёшлар диний экстремизмга қаршимиз” мавзусида саҳна кўринишлари ва бадиий чиқишлардан иборат дастур намойиш қилдилар.\nМўъжаз тарзда театрлаштирилган чиқишларда диний ақидапарастлар йўлига адашиб кириб қолган ёшларнинг аянчли ҳолати, таълим ва маърифат башарият фаровонлигининг асосий омилларидан ҳисобланиши, муқаддас ислом динининг инсонларни эзгуликка даъват этиши кўрсатиб берилди.\nТадбирда вилоят ИИБ бошлиғи ўринбосари Ғ. Раҳимов ва Олтинкўл туман ҳокимининг ўринбосари Ф. Парпиевлар сўз олиб, ёшларга мавзу юзасидан маъруза қилдилар.


Юнусобод бозорида сотувчилардан 7 минг доллар “солиқ” йиғган шахс ушланди\n6 Dekabr 2021 Yil 186\nФирибгар бозор атрофида жойлашган ерости йўлида савдо қилаётган фуқаролардан ҳар ой 250 доллардан жой ҳақи олган. Ҳисоб-китобларга кўра, унинг 2021 йил февралидан ноябригача йиғган “солиқ”лари 73 млн сўмни ташкил этган.\nТошкент шаҳри Юнусобод туманида сотувчилик қилмоқчи бўлган аёлдан 200 доллар жой ҳақи олаётган фирибгар ИИББ ходимлари томонидан ушланди.\nМаълум бўлишича, Лайло исмли шахс Юнусобод бозори атрофидаги ерости йўлагида кийим-кечак сотадиганларга бу ҳудуд унга қарашли эканини айтиб жой учун ойига 250 доллардан пул олган.\nМазкур ҳудудда 9 ойдан бери савдо қилаётган фуқаролардан бири фирибгар тўлов вақти бир кун кечикса ҳам таҳдид қилганини айтади.\n“Биринчи бор келганимда Лайло опа бу ерда савдо қилиш ойига 1 ярим млн сўмдан бошланишини айтди. Март ва апрел ойларида 1,5 млн сўмдан бердим. Кейин “ҳар бир столга 1,5 млн сўмдан берасиз”, деди. Майдан бошлаб шу пайтгача 5 млн сўмдан тўлаб, ишлаб келяпман.\nОхирги пайтда “нархи кўтармаса чиқиб кетинг, 6-7 млн сўмга харидор бор”, деяверди. Ойнинг ҳар 10-санасида пул берардим, агар сал кечикса, “жойни бўшатинг бошқа одам қўяман”, дейди. Мол олиб қўйганман, пулни мажбур бераман”, дейди савдогар.\nЎрганишларга кўра, фирибгар 2021 йил февралдан ноябр ойига қадар фуқаролардан 73 млн сўм ўзлаштирган.\n“Айбимни тан оламан. Бир аёлдан савдо қилиши учун 200 доллар пул сўрадим, у бераман деди. Ўша пулни олаётган пайтимда ИИБ ходимлари томонидан тўхтатилиб, қамоққа олиб келиндим. Қилган ишимдан афсусдаман. Адашдим”, дейди у айбига иқрор бўлиб.\nТошкент шаҳар ИИББ томонидан мазкур ҳолат юзасидан Лайло исмли шахсга нисбатан Жиноят кодексининг 168-моддаси 2-қисми “а” банди (фирибгарлик) билан жиноят иши қўзғатилди ва қамоқ эҳтиёт чораси қўлланди.


ИНСОН ҚАДРИ УЛУЁ, ХОТИРАСИ МУҚАДДАС - Ўзбекистон овози газетаси\nИНСОН ҚАДРИ УЛУЁ, ХОТИРАСИ МУҚАДДАС\nШундай тадбирлардан бири партия Марказий Кенгаши, Олий Мажлис Қонунчилик палатасидаги фракцияси ҳамда Самарқанд вилоят кенгаши ҳамкорлигида Самарқанд шаҳрида ўтказилди.\nТадбир ташкилотчилари дастлаб Самарқанд шаҳрида яшовчи уруш ва меҳнат фахрийлари, ёлғиз кексаларнинг хонадонларида бўлиб, улар билан дилдан суҳбатлашишди, совғалар топширишди. Хотира майдонидаги Мотамсаро она ҳайкали пойига гуллар қўйишди. Шундан сўнг нуронийлар иштирокида давра суҳбати ташкил этилди.\n— Мамлакатимизда кексаларни ижтимоий муҳофаза қилиш, эъзозлаш, ғамхўрлик кўрсатишга алоҳида эътибор қаратиб келинмоқда, — деди Ўзбекистон Халқ демократик партияси Марказий Кенгаши раиси, Олий Мажлис Қонунчилик палатасидаги партия фракцияси раҳбари Ҳотамжон Кетмонов. — 2015 йилнинг «Кексаларни эъзозлаш йили» деб эълон қилиниши ана шундай амалий ва хайрли ишларнинг мантиқий давоми бўлди. Юртимизда яшаётган ҳар бир инсон қалбида меҳр-оқибат, инсонийлик туйғуларини янада кучайтирди.\nФашизм устидан қозонилган ғалабага 70 йил тўлди. 9 май Президентимиз таъбири билан айтганда, Иккинчи жаҳон урушида қурбон бўлган миллионлаб одамлар хотираси олдида бош эгиб таъзим қилинадиган, бугун ҳаёт бўлган уруш қатнашчиларига юксак ҳурмат-эҳтиром бажо келтириладиган кун сифатида халқимизнинг кўнглидан чуқур жой олди. Ушбу кунда Ватан ҳимояси учун жонини фидо қилган, тинчлик учун курашган қаҳрамонлар руҳини шод этиш, ёдга олиш ҳам фарз, ҳам қарздир.\nБугунги ўтказилаётган тадбирдан кўзланган асосий мақсад уруш ва меҳнат фахрийларини ижтимоий қўллаб-қувватлаш, рағбатлантиришга қаратилган фармон ва қарорлар, «Кексаларни эъзозлаш йили» Давлат дастури ва Ўзбекистон ХДП Дастурида белгиланган устувор вазифаларнинг самарали ижросини таъминлашдан иборат.\nДавра суҳбатида таъкидландики, Ўзбекистон ХДПнинг Сайловолди дастурида давлат ҳокимиятининг сайланма органларида давлат ва жамият томонидан манзилли ижтимоий ҳимоя ҳамда ижтимоий қўллаб-қувватлашга эҳтиёжманд аҳоли қатламлари, шу жумладан, пенсионерлар манфаатларини ҳимоя қилиш устувор вазифалардан бири сифатида белгиланган. 2015-2019 йилларга мўлжалланган амалий Ҳаракат дастурига мувофиқ, партия фракцияси, халқ депутатлари маҳаллий Кенгашларидаги гуруҳлари электорат манфаатларини ҳимоя қилишга қаратилган масалаларни ҳал этишга ҳаракат қилмоқда.\nМаълумки, кексаларни ижтимоий-иқтисодий жиҳатдан қўллаб-қувватлаш учун ҳар йили давлат бюджетидан катта миқдорда маблағлар ажратилмоқда. Аҳолини ижтимоий ҳимоя қилиш учун йўналтирилган давлат харажатлари кўпайди, одамлар турмуш даражаси сезиларли равишда яхшиланди. Натижада халқимизнинг ўртача умр кўриш даражаси 67 ёшдан 73,5, аёллар ўртасида эса 75,8 ёшга етди. Юртимизда 225 минг нафар 80 ёшдан, 44 минг нафар 90 ёшдан, 8 минг 700 нафар 100 ёшдан ошган табаррук кексалар яшамоқда. Улар орасида 3 минг 109 нафар Иккинчи жаҳон уруши қатнашчиси, 69 минг 994 нафар фронт ортида меҳнат қилган инсонлар борлигини алоҳида таъкидлаш лозим.\n— Кейинги йилларда мамлакатимизда уруш ва меҳнат фахрийларининг турмуш шароитини яхшилашга қаратилган қатор фармон ва қарорлар қабул қилинди, — деди Олий Мажлис Қонунчилик палатасидаги ЎзХДП фракцияси аъзоси Сахобиддин Арзиқулов. — Президентимизнинг «1941-1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида»ги Фармонига асосан кексаларимиз йилда бир марта ўзлари учун мақбул муддатларда санаторий-соғломлаштириш муассасаларида давлат ҳисобидан бепул даволаниш имкониятига эга бўлмоқда. Шунингдек, 2015 йил 6 мартда қабул қилинган 1941-1945 йиллардаги уруш қатнашчиларини рағбатлантириш тўғрисидаги Президент фармони фахрийларни қўллаб-қувватлашда, уларнинг ҳурматини жойига қўйишда муҳим аҳамият касб этмоқда.\n«Кексаларни эъзозлаш йили» Давлат дастурида ҳам уруш ва меҳнат фахрийларини ижтимоий қўллаб-қувватлаш борасида аниқ вазифалар белгиланган. Буларнинг барчаси мамлакатимизда амалга оширилаётган кучли ижтимоий сиёсатнинг ёрқин ифодасидир.\n— Кекса авлод вакилларининг манфаатларини ҳимоя қилиш, уларни ҳар томонлама қўллаб-қувватлаш партиямиз ташкилотлари, депутатлар олдида турган муҳим вазифалардан биридир, — дейди ЎзХДП Самарқанд вилоят кенгаши раиси Камолбой Исобеков. — Вилоятимизда 293 нафар уруш қатнашчиси истиқомат қилмоқда. Уларнинг ҳолидан хабар олиб турибмиз, ҳаётий эҳтиёжлари билан боғлиқ қатор ижтимоий вазифаларни амалга оширишга ҳаракат қиляпмиз. Бу борадаги ишларимизни йил давомида изчил давом эттиришимиз, партиямиз ташкилотлари фаоллигини кучайтиришимиз зарур.\nТадбирда ёлғиз кексалар, пенсионерларни ўйлантираётган ижтимоий-иқтисодий муаммоларни ўрганиш, аниқланган масалаларни ўз жойида ҳамкор ва мутасадди ташкилотлар вакиллари билан биргаликда ижобий ҳал этиш, шунингдек, мазкур масалалар юзасидан маҳаллий давлат органлари раҳбарларининг халқ депутатлари маҳаллий Кенгашларида ҳисоботларини эшитиш, бу борада сессияларга таклифлар киритиш амалиётини изчил давом эттиришга келишиб олинди.\n— Ўзбекистонда яшаш — катта бахт, — дейди Самарқанд шаҳрида истиқомат қилувчи 94 ёшли Арташес Каяян. — Урушдан кейин то нафақага қадар транспорт соҳасида ишладим. Ҳамкасбларим, шогирдларим ҳолимдан хабар олиб туришади. Яқинда вилоят ҳокимлиги вакиллари хонадонимда бўлишиб, Иккинчи жаҳон урушида қозонилган Ғалабанинг 70 йиллиги медали ва пул мукофоти топширишди, турмуш шароитим билан обдан қизиқишди. Мана, бугун Тошкентдан совға-саломлар билан ташриф буюришди. Ўзбекистонда инсон қадри улуғ. Биз, қариялар, уруш қатнашчилари учун барча шароит муҳайё этилган. Бу, албатта, оқилона сиёсат меваси, юртимиздаги тинчлик, хотиржамлик ва бирдамлик натижасидир.\n«Нуроний» жамғармаси Самарқанд вилоят бўлими раиси, халқ депутатлари вилоят Кенгашидаги ЎзХДП гуруҳи аъзоси Ҳасан Нормуродов шундай деди:\n— Президентимиз қачон, қаерда бўлмасин, албатта қарияларни эъзозлаш ҳақида гапиради, қабул қилаётган бир қатор фармон ва қарорларида кексаларга бўлган эътибор ва эъзоздан кўнгиллар яшнайди, қалблар қувончга тўлади. Ушбу фармон ва қарорлар нуронийларимиз турмуш шароитини янада яхшилашда жуда муҳимдир. Биз уларнинг мазмун-моҳияти, яратилаётган имкониятлар, шунингдек, партиямиз дастурий мақсадлари ҳақида тарғибот-ташвиқот ишларини мунтазам равишда олиб боряпмиз.\nСамарқанд шаҳрида яшовчи 92 ёшли уруш қатнашчиси Рашид Раҳмонов меҳмонлар билан суҳбат чоғида кўзларига ёш олди:\n— Умрларингдан барака топинглар, болаларим. Ишларинг доим бароридан келсин, ниятларингга етиб юринглар, илоҳим. Юртимиз тинч бўлсин, халқимиз ўртасидаги меҳр-оқибат ҳеч қачон камаймасин!..\nКексалар ва фахрийлар билан суҳбатлар бир пиёла чой устида ҳам узоқ давом этди. Санъат усталари ва ижодкорлар томонидан концерт дастури намойиш этилди.


Давлвт бюджетининг харажатлари шаффофлигини ошириш оқибатлари » Новости Узбекистана сегодня: nuz.uz\nНовости Узбекистана → ИҚТИСОДИЁТ ва БИЗНЕС → Давлвт бюджетининг харажатлари шаффофлигини ошириш оқибатлари\n06-06-2018 17:53 0 540 Рейтинг1 Чоп этиш\nДавлвт бюджетининг харажатлари шаффофлигини ошириш оқибатлари\nДавлатдаги оқил одамларни кўпайиши, таҳлилчилар ҳамда ислоҳотчиларни ҳуқуқий жиҳатдан, иқтисодий ва ижтимоий соҳалардан ажралмаган ҳолда фаолият олиб боришига эришиш бу уникал ҳолат.\nҲозир Ўзбекистон Республикаси босиб ўтаётган йўлида ўтган даврларни ёмонлайдиган, уни кескин танқид остига олувчиларнинг асосий қисми ўзларини эксперт, таҳлилчи, ислоҳотчи сифатида тақдим этишаябди. Афсуски асл сурати номаълум шахсларни турли соҳаларда бир чўп синдирмасидан қилинган ишлар, эришилган натижаларни ерга қориштириб ташлаши мутлақо ўринсиз ҳаракатдир.\nЎзганинг айбини кўрганлар ўзларининг камчилигига беэътибор бўлмасликлари муҳим.\nҚанчалар оғир бўлмасин, аммо бир оилада оқил ота-онанинг оқил фарзандлари бўлиши доим ҳам тасдиғини топавермайдиган уникал ҳолат. Ҳозирги кунда фарзандлар камолини ўйлаган инсонлар ҳар нарсадан воз кечишади, ўз нафси ва насибасини тизгинлаб уларга таълим беришга ҳаракат қиладилар Кутилмаганда улар ўз фарзандларидан – “Сиз нотўғри яшагансиз!” – деган дашномни эшитганларида ичларидан зил кетиб, фарзандга бўлган меҳрлари дарз кетади. Оқибатда болага бўлган меҳр устун келиб унга қатъий оҳангда эътироз билдирмайдилар.\nБу эса оила даврасидан аста-сеин жамоат, кейин эса жамият ҳаётига чиқади. Авлодлар тўқнашувида ёшлар доим ўзларидан катта авлод вакиллари нотўғри яшаган деган хулоса билан иш қилишлари нотўғри деб ҳисоблайман!\nШу авлоднинг бу қалтис нуқтасини топиб олган ҳолда ўйинга зўр берганларни ўз мақсадларига эришиш йўлида улардан фойдаланишлари одамни янада асабийлаштиради. Фавқулотда ҳодисалар халқни жипслаштирса, шу ҳодиса содир бўлиши кераклигини кутадиганлар ҳам катта хато қиладилар, чунки бундай ҳодисаларни ҳеч бири шу кунга қадар безарар ўтмаган. Талофатларни тўлови мумкин бўлса қанийди, бу йўналишда минг афсуски баъзан йўқотишларни ўрни одамларнинг ҳаётдан кўз юмишлари билан ўтади, бу эса ижтимоий адолатни талаб чилиб чиқувчилар сонини кўпайишига, ундан у ёғига эса бошқариб бўлмас даражадаги ижтимоий беқарорликка замин яратиши мумкин.\nТашқи тарафдан замонавий шларни онгини шу нарсалар билан булғашни мақсад қилганлар ҳар соҳада ва ҳар тизимда мукаммаллик йўқлигини кўрсатиш, ҳар жабҳа ва ҳар соҳада кенг кўламли ишларни амалга ошириб уларни тўнтариб ташлашга эришишга ундайди. Оқибатда на янги тизим яратилади ва на эски тартиб-қоида амал қилади. Бу эса ижтимоий беқарорлик бўлиб қолмайди – бу ҳақиқий маънода таназзул ҳолатини келтириб чиқаради.\nБу нарсани олдини олиш учун эса даромад ва ҳаражатларни очиқлигига эришиш муҳим ўрин эгаллайди. Аммо бу соҳада ҳар қандай давлатнинг ўз эҳтиёжлари учун сақлайдиган заҳиралари кўрсаткичи ва рақамларини кўрсатмаслиги ҳуқуқини ҳам таъкидлаб ўтиш лозим.\nДавлат бюджетини тўлиши қанчалар муҳим бўлса, унинг ҳаражат қисмини бажарилиши ҳам муҳим аҳамият касб этади. 2017 йилда ўтказилган Петербург Халқаро Иқтисодий Форуми доирасидаги суҳбатларнинг бирида иқтисодий таҳлилчиларнинг биттаси берган дашноми ўта ўринли деб ҳисоблайман ва уни тарорлайман: - Давлат жамиятнинг ҳар бир иштирокчиси учун шаффоф тарздаги ҳаражатлар дастурини беришидан ташқари унга совға қилинадиган нарсанинг нархини кўрсатмаслик ҳуқуқини унутмаслиги лозим.\nМен ҳам айнан шу нарсанинг тарафдориман. Ўзбекистон Республикасининг 2018 йил учун кўзда тутилган 62,5 триллион сўмлик бюджетининг асосий ҳаражат қисми ижтимоий соҳаларни молиялаштириш эканлигини унутмаслигимиз керак.\nЙиллар давомида тутган сиёсатимиз оқибатида биз турли ҳарбийлаштирилган уюшмаларга аъзо бўлганимиз бу соҳада ташқи ҳаражатимиз йўқлигидан дарак беради.\nБюджет таъминотига қараб турган соҳаларни ҳаражатларини ҳам эркинлаштириш керакдир, аммо бу соҳаларга кетган ҳаражатлар бўлимлар ва алоҳида соҳалар эмас, балки шу йўналишларни таъминоти сифатида кўрсатилишини маъқул кўраман.\nАсосийси, бюджетнинг ҳаражатларини эркин танишиб чиқиш учун тақдим қилинаётганида таққослама вариантларни бериш муҳим. Буни қуйидагича тушунтирамиз – имтиёзлар бўйича мана бунча маблағ иқтисод қилинган ёки шунча миқдордаги имтиёзлар бўйича енгилликлар берилган деб. Жамият ҳозирда имтиёзларни бекор қилиш йўлидан борар экан бирданига барча имтиёзларни йўқота олмаслиги аниқ. Шундай экан бу юкламани аста-секин пасайиб боришини таъминлаш муҳим.\nДавлат бюджетининг ҳаражатларини шаффофлигига эришишда соҳа ва йўналишлар бўйича сарф қилинган қийматларнигина эмас, балки бу ҳаражатларни қанчалар самара берганини ҳам ҳажм – қиймат - кўрсаткич – натижа тарзида тақдим этилишиа эриши керак. Шунда ортиқча саволларга ўрин қолмайди.\nБу ўринда давлат бюджетини товуқ сотиб олиш билан бошланадиган тадбиркорлик ҳаракати билан солиштириб стандартлаштириб қўйиш ноўрин! Чунки давлатнинг ундай соҳалари борки, улар доим ҳам тухум қўйиб ёки ёши ўтиб гўшти билан ҳаражатларни қоплайдиган тарзда ишламайдилар.\nШахсан ўзим мутлақо тушунмайдиган кўрсаткичларгагина тўхталиб ўтаман.\nЙил кесимида шунча беморлар даволанди, улардан шунчаси жарроғлик йўли билан шунчаси консерватив усул билан даволанди деган ҳисоботлар асабни бузади. Агар аҳолини беморлигини жорий ва амалдаги кўрсаткичларини режалаштириш даражасида бўлсалар – бунда улар аҳоли саломатлигини қўпол тарзда конвейер усуслига қўйиб олган бизнес вакилларидан нима фарқлари бор? Шу билан бирга аҳолининг шифохоналарга бўлган мурожаатларини сони камаймаётганинин ҳисобга олсак – бу соҳада ҳали истиқболи юқори бўлган бизнес эканлигини тушунганлар хусусий саломатлик марказлари очишаябди деган тахмин қилишимиз мумкин. Аслидачи? Йиллар давомида илм-фан тараққиёти билан биргаликда касалликлар сони ҳам мутаносиб равишда ўсиб бораётганига гувоҳ бўлганмиз. Лекин бу сабабларнинг ҳеч бири бу соҳани конвейер даражасига қадар режалаштирилишига олиб келмаслиги лозим.\nМаҳаллий бошқарув ёки туманлар кесимида бюджетни ўзларида сақлашлари ва туман миқёсидаги ҳаражатларини ўзлари таъминлашларига эришиш эса – айнан шундай шаффофликни заруратини юқорилигини кўрсатади. Демак бу кўрсаткичларни маълум қисмини туманлар кесимида кўришлик лойиҳаларни бажарилишида жавобгарликни, масъулиятни даражасини оширади.\nАйни пайтда ўзининг улушини шу ҳаражатлар доирасида талаб қилишлик маданиятини ҳам аҳолига сингдириб бориш керак. Бунда Оммавий Ахборот Воситаларининг ўрни беқиёс, афсуски бугунга қадар бу соҳада бирор ҳаракатни кўрганимиз йўқ. Айни пайтда давлатимиз раҳбари қаерда бўлмасин вилоят ҳамда туман ҳокимларидан бюджетингда қанча маблағ бўлиши режалаштирилган деган саволлани ўртага қўяётганининг ўзи кўп нарсаларга ойдинлик киритаябди.\nДавлат бюджетининг ҳаражатлар қисмини шаффофлиги уни таҳлил қилиш ёки танқид қилиш учун замин яратишига қараталиган бўлмаслиги керак, балки улар асосий кўрсаткич сифатида қилиниши мумкин бўлган ишларда ўз улушини қўшиш, йўлга қўйилган лойиҳаларни бажарилишидаги масъулиятни оширилишига эришиш учун манба бўлиши лозим.\nШу ўринда заминдошларимиздан давлат бюджетининг шаффофлигига эришган давлатлардаги жамият аъзоларини ўзларининг фуқаролик позицияларидан келиб чиққан ҳолда қилаётган ҳаракатларини таҳлил қилишдан эринмасликларини сўрардим. Шу соҳада қанчалар кўп билим олиш имконияти бўлса, таққослашга эришиш орқали тажрибаларини ошириб боришлари мумкин.\nНият қиламанки давлат бюджетидан хабардор бўлган оқил фуқароларимизнинг ўзлари бу соҳада зарурий чора-тадбирларни тақдим этишдан эринмайдилар. Устига устак замонавий ахборот хуружларидан ҳимояланиш чора-тадбирлари ҳақида ҳам ўйланиши фойдадан ҳоли бўлмайди. Демакки, Давлат бюджетининг ҳаражатларини аффофлигини ошириш чора-тадбирлари ҳар томонлама ўйланган ва тош-торозига солинган ҳамда ўз ҳимоя иммунитетига эга бўлиши керак. Ўзгача ҳолат бўлса – бебошликлар, норозиликлар ва билар-билмас қонун ҳужжатларини рўкач қилиб ҳақ-ҳуқуқ талашиб юрганлар каби “бош оғриғи”нинг муаллифлари кўпайиб бораверади.\nХабибуллаев Сайдағзам – холис эксперт.


Вакилларимиз хабар беради: Имом-хатибларимиз чекка ҳудудлардаги масжидларда Жума намозларини адо этиб беришди\nАввал хабар берганимиздек, шу кунларда Тошкент шаҳрида фаолият юритаётган тажрибали имом-хатиблар Мустақиллигимизнинг 27 йиллиги барами билан юртдошларимизни қутлаш, уларга динимиз таълимотидан янада чуқур билим бериш, ҳудудларда диний соха ходимлари ўртасида ўзаро тажриба алмашиниш мақсадида Республикамизнинг олис ҳудудлари, чекка қишлоқларидаги масжидларда Жума намозини адо этиб бермоқдалар.\nБугун 31 авгуси куни 5 нафар устоз домлалар ана шу тадбир доирасида юртимизнинг турли вилоят ва қишлоқларидага чекка масжидларда бўлдилар.\nЖумладан, Тошкент шаҳар бош имом-хатиби ўринбосари, «Собитхон ҳожи» жоме масжиди имом-хатиби Эргашали домла Рустамов Сурхондарё вилояти Сараосиё туманидаги «Ҳожи Муҳаммад Порсо» жоме масжидида Жума намозини ўқиб берди.\nЖума мавъизасида халқимизнинг миллий шодиёноси Мустақиллик байрами билан табриклаб, тинчлик-осойишталикнинг қадри, шукроналик фазилати ҳақида маъруза қилинди. Шунингдек, Э.Рустамов сўнгги пайтда юртимизда, пойтахтимизда юз бераётган жадал ислоҳотлар, хайрли ташаббуслар ҳақида сўзлаб берди.\nТошкент шаҳри туманлари бўйлаб хайрия ишлари давом этмоқда\nАввал хабар берганимиздек, Ўзбекистон мусулмонлари идораси ташаббуси билан имом-хатиблар Тошкент шаҳридаги ёлғиз кексалар, ногиронлиги бор фуқаролар, яшаш шароити оғир даражадаги оилаларда бўлиб, хонадон аҳлларидан ҳол-аҳвол сўраяптилар, муаммоларини ўрганмоқдалар. Уларга “Вақф” хайрия жамоат фонди томонидан ажратилган зарурий моддий ёрдам маблағлари, озиқ-овқат маҳсулотларини тарқатмоқдалар.\nИккинси босқичда Яшнобод, Учтепа ва Бектемир туманларидаги ҳар бир маҳаллада мавжуд бўлган муаммоли хонадонлар кириб ўрганилмоқда. 27 август куни Яшнобод туманидаги “Ислом ота” жоме масжиди имом хатиби Жасурбек Раупов бошчилигидаги ишчи гуруҳ Яшнобод тумани “Бирлашган” маҳалласида яшовчи аҳолининг аҳволи билан танишдилар. Тадбир давомида фуқароларнинг муаммолари, таклиф-мулоҳазалари ўрганилиб, “Вақф” хайрия жамоат фонди билан биргаликда маҳалладаги ёрдамга муҳтож оилаларга ёғ, гуруч, шакар, чой, макарон каби озиқ-овқат маҳсулотлари тарқатилди. Бундан ташқари, мазкур маҳалладаги ўта оғир шароитда истиқомат қилаётган хонадонни таъмирлаб беришни имом-хатиб ўз зиммасига олди.\nУЛУҒЛАРДАН УЛУҒСАН, ЮРТИМ!\nБугун жойларда энг улуғ ва энг лазиз байрам – истиқлолимизнинг йигирма етти йиллик тантаналари бошланиб кетди. Бундан чорак аср муқаддам узоқ кутилган орзудан воқеликка айланган мамлакатимиз истиқлоли, у билан боғлиқ тарихий сана ва воқеа-ҳодисаларнинг моҳиятини чуқур англаб етиш ва қадрлаш, ҳар томонлама муносиб нишонлаш эндиликда ижтимоий-сиёсий ва маънавий ҳаётимизнинг бош мақсади саналади.Шу боис жонажон диёримизнинг неча минг йиллик тарихида мутлақо янги саҳифа очган, мамлакатимизни халқаро ҳамжамиятнинг тенг ҳуқуқли аъзосига айлантирган Ўзбекистон мустақиллигининг йигирма етти йиллигини муносиб кутиб олиш борасидаги тадбирларнинг ҳар бири ўзига хос аҳамиятга эга.\nДавлатимиз раҳбари Ш.Мирзиёевнинг 2018 йил 28 июндаги “Ўзбекистон Республикаси давлат мустақиллигининг йигирма етти йиллик байрамига тайёргарлик кўриш ва уни ўтказиш тўғрисида”ги қарорида таъкидланганидек, бу йилги байрам тантаналари “Азиз ва ягонамсан, жонажон Ўзбекистоним!” деган ғояни ўзида мужассам этган ташкилий-амалий, маънавий-маърифий тадбирлар ҳамда тарғибот-ташвиқот ишлари дастури ишлаб чиқилди ва унинг асосида ташкил этилётгн тантаналарда давлат ва жамият қурилиши тизимини такомиллаштириш, айниқса, халқ билан доимий мулоқотни йўлга қўйиш, инсон манфаатларини таъминлаш, қонун устуворлигига эришиш ва суд-ҳуқуқ тизимини янада ислоҳ қилиш, иқтисодиётни ривожлантириш ва фаол тадбиркорликни қўллаб-қувватлаш, ижтимоий соҳани, хусусан, фан, таълим, соғлиқни сақлаш, маданият ва санъат, туризм ва спорт тармоқларини ривожлантириш, тинчлик-осойишталик ва хавфсизлик, миллатлараро тотувлик ва диний бағрикенгликни мустаҳкамлаш, ташқи сиёсат соҳасида барча узоқ ва яқин давлатлар билан ўзаро манфаатли алоқаларни жадал ривожлантириш бўйича амалга оширилаётган кенг кўламли ишларнинг мазмун-моҳиятини илмий-маърифий асосда, ҳаётий мисоллар орқали очиб беришга алоҳида эътибор қаратилмоқда.\nДарҳақиқат, бугун мамлакат ҳаётининг қай бир жабҳасига қараманг кенг ўзгаришлар, янгиланишларнинг гувоҳи бўласиз. 2017 – 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳамда “Фаол тадбиркорлик, инновацион ғоялар ва технологияларни қўллаб-қувватлаш йили” Давлат дастури доирасида юртимизнинг шаҳар ва қишлоқларида кенг кўламли қурилиш ва бунёдкорлик ишлари олиб борилди. Ҳатто чекка-чекка ҳудудларни қамраб олган “Обод қишлоқ”, шаҳар марказларида бошланган “Обод маҳалла” дастурлари асосида ҳоли анчайин абгор бўлиб қолган аҳоли яшаш ҳудудлари бутунлай янгича қиёфа касб этди. Шу билан бирга ўтган йиллар давомида яшаш учун оддийгина шароитлари етарли бўлмаган турар-жойларда истиқомат қилиб келаётган, ҳаттоки, ўзининг муқим уйига эга бўлмасдан ижарама-ижара юрган яна қатор фуқароларни ижтимоий ҳимоялаш мақсадида уларга янги уйлар топширилди. Бунда аввало имконияти чекланган, ижтимоий эътиборга муҳтож юртдошларимизнинг эътиборга олинганлиги амалдаги инсонпарварлик сиёсатининг ёрқин намунасидир.\nИнсонпарварлик башарият тамаддунининг энг асосий жиҳатларидан биридир. Шу боис биз дин уламолари ҳам жойларда бўлиб ўтаётган қатор байрам тадбирлари, жума номозларида бугунги дориломон кунлар шукуҳи, Ватанни севмоқ ва уни қадрлаш, асраб-авайлаш хусусида етарлича тушунтириш-тарғибот ишларини олиб бормоқдамиз. Негаки, Президентимиз қарорида айтилганидек, эркин ва фаровон ҳаётимизни, буюк келажагимизни фақат мустақиллик асосида қуришимиз, одамларимиз, эл-юртимизни фақат мустақил сиёсат асосида рози қилиш ва фақат мустақилликкина бугунги ва келгуси авлодлар учун мисли кўрилмаган имкониятлар эшигини катта қилиб очиб беради.\nАбдулаҳад қори ТОЖИБОЕВ,\nУЛФАТ БЎЛСА ФОЛБИНУ КОҲИН БИРЛА\nОлим асло жоҳил билан ўзини тенг билмасин. Жоҳил билан тенг бўламан, деб хор бўлмасин. Жоҳилнинг суҳбатини хўб билмак ҳайбатни, обрўни йўқотиб, шарманда айлар. Жоҳил ўз ишидан мағрур юрар. Агар олим ўзини нодон билан тенгласа, дунё кўзлаб коҳину фолбин билан дўст бўлиб, пинҳона алоқа боғлар. У бунга, бу унга одам юбориб, уларни алдаб, чўнтагини қоқар. Нодонлик қилиб, фолбиннинг сўзини тинглаганлар надоматлар гирдобида бўзлагай.\nБаъзи фолбин ва башоратчилар ўзларини домламан дейдиган чаласавод, мадраса кўрмаган, чаламулланинг чалашогирдлари билан келишиб олади. Фолбин ўзича башорат қилиб: “Фалончи домлага борсангиз, қасида ўқиб, фалондек дам солиб қўяди”, деб мақтайди. Ваҳоланки, фолбин унинг билан шартнома тузганини ҳеч ким билмайди. Фолбин юборган домла, аслида уларни “домла”, “олим”, десак, олиму уламога ҳурматсизлик қилган бўламиз. Бундай одамларни дуохон дейилади. Дуохоннинг олдига борган инсонга келишилганидек, фолбиннинг гапини қайтаради. Қарабсизки, икки томон ҳам авлиё, алданган омилар улардан хурсанд.\nБашоратчининг уйининг олдида қатор турган беморлар ичида, башоратчига қарашли бир нечта одамлар номига навбатда туриб, башоратчини мўъжизачи, кароматчи деб мақтайдилар. Ундан шифо топганини, йўқотганини топиб берганини ўзаро кўпиртириб гапиришади. Махсус аёллар эса, бошқа аёлга кетиб қолган эрини қайтарганини, бири Америкага бир неча йилдан буён боролмаётганини, шу башоратчи сабаб орзулари амалга ошганини бемор ёки ҳожатманд қиёфасида келган шерикларига гапираверади. Атрофда ўтирганлар уларнинг гапига қулоқ тутиб ўтиради ва буларнинг гапига лаққа тушади.\nБугунги кунга келиб башоратчи, фолбин, дуохонлар кўпайгандан кўпайди. Одамлар олимнинг сўзини қўйиб ўшаларга ишонмоқда. Баъзи дуохонларни танийман, қизи қирққа кирган, бахти очилмайди. Ўғлига ҳеч ким қизини бермайди. Ўз фарзандларининг бахтини очолмаганлар сизнинг бахтингизни қандай очади? Шунинг учун Ҳақдан сўранг, раҳматидан ноумид бўлманг!\nОлим ўзин тенгласа жоҳил бирла,\nУлфат бўлса фолбину коҳин бирла.\nОлим имонидан асар қолмагай,\nАфсус-надоматсиз, шаксиз, ўлмагай.